Tramp: Kanada i Meksiko mogli bi biti izuzeti iz planiranih tarifa na uvoz metala\nČelični kalupi na vagonima ispred fabrike u Dujzburgu, Nemačka\nAmerički predsednik Donald Tramp rekao je da će Kanada i Meksiko biti izuzeti iz planiranih tarifa na uvoz čelika i aluminijuma ako uspeju da uspostave "novi i fer" sporazum sa SAD.\nTri zemlje trenutno pregovaraju o reviiziji Severnoameričkog sporazuma o slobodnoj trgovini (NAFTA), a poslednja runda razgovora u Meksiko Sitiju približava se kraju.\nTramp je tvitovao da je 24-godišnji sporazum bio loš za SAD, prilikom čega je došlo do masivnih relokacija kompanija i poslova. Dodao je i da Kanada mora više poštovati američke farmere, kao i da Meksiko mora učiniti više da zaustavi dostavljanje droge u SAD.\nIstakao je i da je radi zaštite Amerike neophodno zaštititi američki čelik.\nPrema poslednjim podacima iz 2016. godine iz SAD u Kanadu izvezeno je 12.5 milijardi dolara vredne robe više nego što je uvezeno, dok je zabeleženi trgovinski deficit sa Meksikom bio 55,6 milijardi dolara.\nKanada je najveći trgovinski partner Amerike, a prošle godine u SAD je izvezla aluminijuma u vrednosti od 7,2 milijarde dolara i čelika u vrednosti od 4,3 milijarde dolara.\nUvođenje tarifa u visini od 25 odsto na čelik i 10 odsto na aluminijum najviše će pogoditi američke saveznike: Britaniju, Nemačku, Južnu Koreju, Tursku i Japan, dok će Kina, najveći svetski proizvođač čelika sa 2 procenta ukupnog izvoza u Ameriku, osetiti znatno manje posledice.\nTrgovinski savetnik Bele kuće, Piter Navaro, rekao je da Tramp ne planira da izuzme nijednu zemlju iz najavljenog povećanja tarifa, ali bi mogao u nekim slučajevima da napravi izuzetak za određene američke kompanije kojima je metal neophodan za poslovanje.\nNavaro je da dodao i da će detalji oko očekivanih tarifa biti poznati najkasnije krajem naredne nedelje.\nNove tarife za ključne metale izazvale su osudu poslovno orijentisanih republikanaca u Americi. Kanada i EU takođe su kritikovale taj potez. Ipak, Navaro je istakao da je uvođenje tarifa neophodno kako bi se zaštitila nacionalna bezbednost i ekonomska sigurnost.\nOn je odbacio zabrinutost zvaničnika Ministarstva odbrane koji su izrazili svoju podršku za uvođenje tarifa za određene zemlje, ali ne i povećanje tarifa na uvoz metala iz celog sveta.\nNavaro je ocenio da bi uvođenje tarifa za određene zemlje bilo isuviše riskantno i dodao da je ovakvim trgovinskim praksama Amerika poslala svetu poruku da je dosta i da želi bolje rezultate i fer i recipročnu trgovinu.\nAmerički sekretar za trgovinu, Vilbur Ros, rekao je da ukupna vrednost predstojećih tarifa SAD iznosi 9 milijardi dolara godišnje, što je samo deo jednog procenta godišnje američke ekonomije vredne 18,6 hiljada milijardi dolara.\n“Dakle, ideja da će uništiti dosta poslova, uticati na porast cena i poremetiti trenutno stanje je pogrešna”, rekao je Ros u razgovoru za TV mrežu Ej-bi-si (ABC).\nRos je odbacio pretnje EU da će uvesti kontramere, povećanjem tarifa na istaknute američke proizvode poput Harli Dejvison motora, burbona i Levisovih farmerki, kao nevažne.


Bez pravosnažnog postupka eksproprijacije, ali sa dozvolom vlasnika, Grad Subotica platiće oko devet i po miliona dinara za rušenje i uklanjanje privatne imovine – napuštenog objekta nekadašnje hemijske čistionice Zora u naselju Radijalac.\nKako se navodi u dostupnoj dokumentaciji, ruši se napuštena poslovna zgrada površine oko hiljadu kvadratnih metara iz 1978. godine u ulici Cara Lazara i prateći objekti. Uz to, planirano je rušenje osam garaža bruto površine veće od 160 kvadrata u ulici Petra Lekovića.\nPrema dostupnim dokumentima, objekat koji se ruši vlasništvo je preduzeća Zora DOO Subotica, gde je rešenjem od aprila ove godine pokrenut postupak eksproprijacije, ali prvostepena odluka nije konačna. Samo zemljište na kojem se nalazi objekat u gradskom je vlasništvu, kao i zemljište na kojima je pomenutih osam garaža privatnih lica koji nad njima imaju pravo korišćenja. Što se samih garaža tiče, četiri su u vlasništvu privatnih lica, dok su ostale javna svojina. Nad nekima od njih takođe je pokrenuta eksproprijacija, dok je za druge utvrđeno da su građene bez dozvole.\nPored toga, samo preduzeće dalo je saglasnost Gradu Subotica da pribavi sve neophodne dozvole, obavi pripreme i ukloni navedne objekte.\nRok za rušenje, nakon projektovanja i pribavljanja potrebnih dozvola, je 80 kalendarskih dana.


Turska: Teroristi „spavači“ se detonirali, ima poginulih - 16.10.2016, Sputnik Srbija\nTurska: Teroristi „spavači“ se detonirali, ima poginulih\nBobmaši-samoubice detonirali su eksplozivne naprave danas za vreme policijske akcije u gradu Gazijantep u blizini granice sa Sirijom, a tom prilikom je trojica... 16.10.2016, Sputnik Srbija\n13:12 16.10.2016 (Osveženo: 13:33 16.10.2016)\n© REUTERS / Osman OrsalTurska policija na mestu terorističkog napada\nBobmaši-samoubice detonirali su eksplozivne naprave danas za vreme policijske akcije u gradu Gazijantep u blizini granice sa Sirijom, a tom prilikom je trojica policajaca poginulo, prenose agencije.\nGuverner Gaziantepa Ali Erlikaja rekao je da je još osmoro građana ranjeno, među kojima i četvoro Sirijaca.\n„Već duže vreme ze vodi borba protiv boraca terorističke orgainzacije DAEŠ u Gaziantepu. Danas smo dobili informaciju da sprovode operaciju u jednoj od zgrada. U toku akcije policije jedan bombaš je uspeo da aktivira bombu, a drugi u tom pokušaju nije uspeo, već je bio i potom uhapšen. Tri policajaca je poginulo, a osam građana je ranjeno“, naveo je guverner.\nTrenutno je u tom gradu akcija kako bi se neutralisali svi preostali teroristi, ali preti opasnost da među njima ima još bombaša-samoubica.\n11 Oktobar 2016, 20:52\nPrethodno je saopšteno da se radi o terorističkoj „ćeliji spavača“, navode turski mediji.\nNapad je, kako navode, izveden kada su turske policijske snage upale u njihove prostorije, a „spavači“ su se detonirali kada su shvatili da će neizbežno biti uhvaćeni.\nPrethodno je ambasada SAD u Ankari upozorila američke državljane o mogućoj opasnosti od terorističkih napada u provinciji Gazijantep.\nPodsetimo, u tom delu Turske je u avgustu za vreme svadbe jedan bombaš-samoubica aktivirao eksplozivnu napravu kada je poginulo 56 ljudi..\nTurski predsednik Redžep Tajip Erdogan je tada izjavio da je za napad odgovorna teroristička organizacija DAEŠ, kao i da je taj terorista imao svega 14 godina.


U opširnoj analizi Obris navodi da je Zagreb prošle i ove godine na samom dnu liste prema udelu budžeta koji se izdvaja na modernizaciju vojske. U želji da dostigne cilj Alijanse da troškovi odbrane iznose 2 odsto bruto društvenog proizvoda u metodologiju obračuna ubačene su vojne penzije.\nTakvom matematikom je stvoren privid velikog ulaganja u oružane snage jer se vojne penzije prema međunarodnim standardima (s obzirom da se novac isplaćuje ljudima koji nisu deo sistema odbrane) ne računaju kao troškovi za odbranu.\nPrema navodima Obrisa hrvatski sistem odbrane suočen je sa problemima u domenu dugoročnih planova, kapitalnih projekata kao i domaćim i međunarodnim javnim nabavkama a troškovi za odbranu povećavaju samo na prvi pogled. Najavljeni krupni projekti poput nabavke višenamskih borbenih aviona i ratnih brodova nisu realizovani.\nSa budžetskim manevrisanjem, odnosnom promenom metodologije krenulo se na proleće 2019. godine, ali je u želji da zadovolji ciljeve NATO Zagreb vojne penzije uračunavao u budžete odbrane od 2014. godine, čime je stvoren privid velikog ulaganja u vojsku.\nNATO je od ove godine uveo praksu objavljivanje visine troškova za odbranu tri puta godišnje, u ukupnom iznosu i po personalnim, operativnim i troškovima za investicije.\nHrvatski troškovi su postali potpuno transparentni u martu kada je pažnju stručnjaka privukla struktura personalnih troškova u sistemu odbrame Hrvatske.\nPoređenja radi, troškovi za odbranu iznosili su 1,6 odsto BDP-a 2011. godine, a onda strmoglavo krenuli na dole i 2016. dostigli rekordno niskih 1,21 odsto BDP-a. Međutim, formalno, sa ubacivanjem penzija, 2016. godine na papiru nije bilo „toliko“ strašno jer je vojni budžet prividno oznosio 1,62 odsto BDP-a.\nHrvatski vojni budžet realno raste od 2016. godine i procenjuje se da će 2019. godine na odbranu otići 1,68 odsto BDP-a, odnosno oko 646 miliona evra.\nPrema poslednjem rebalansu budžeta iz novembra 2019. godine na plate, druge personalne troškove i vojne penzije otići će 72,96 odsto vojnog budžeta ili 471,7 miliona evra, na investicije samo 6,73 odsto ili 43,5 miliona evra, a ostalih oko 20 odsto na redovne troškove i operacije.\nTi parametri nisu u skladu sa preporučenim propozicijama NATO po kojoj države do 50 odsto budžeta treba da se izdvaja za personalne troškove, 30 odsto za redovne troškove i operacije i 20 odsto na investicije.\nTo je Hrvatsku svrstalo na poslednje mesto po udelu troškova investicija u vojnom budžetu, a po personalnim troškovima na odmah ispod Grčke koja drži prvo ubedljivo mesto.


OSM Televizija - Najveće priznanje opštine predsjedniku Dodiku\nNajveće priznanje opštine predsjedniku Dodiku\nSkupština je donijela odluku da plaketu dodijeli direktoru Osnovne škole "Sveti Sava" Danijeli Mrda za doprinos razvoju ove škole i posthumno ratnom vojnom invalidu Daliboru Džebi, koji je preminuo prije dva mjeseca.\nOn je nakon sjednice Skupštine opštine rekao novinarima da je ovo jedna od sredina u Republici Srpskoj koja i u ovim teškim vremenima ide dobrim i snažnim koracima naprijed. Ćosić ističe da će u julu biti raspisan tender za izgradnju javnog parkinga kod groblja Vraca, a iz sredstava redovnog održavanja puteva planirano je asfaltiranje oko četiri kilometra lokalnih puteva u ruralnim područjima.\nPrema njegovim riječima, zvršena je i rekonstrukcija Centralnog spomen-obilježja palim srpskim borcima na groblju u Miljevićima, a opština će izdvojiti znatna sredstva i za izgradnju crkava na području opštine u Tilavi i Vranješu.\nĆosić kaže da trenutno na području opštine ima 14 novih gradilišta, te da će biti izgrađeno oko 450 stanova. On je napomenuo da će i kompanija "Sani lend" u Miljevićima graditi zabavni park sa pripadajućim objektima vrijedan pet miliona evra, gdje će zaposliti 55 radnika.\nJoš iz iste kategorije: « Pomen ubijenim srpskim borcima u Žepi Obilježavanje Dana odbrane Sarajevsko-romanijske regije 16. juna »


M. D. 5. septembra 2015. 12:00\nBavarska je nedavno otvorila prvi centar za prijem azilanata sa Balkana s ciljem da se odbijeni što je moguće brže vrate u zemlje porekla, prenose nemački mediji, navodeći da će u tom centru, pored Ingolštata, biti smešteno oko 1. 500 ljudi.\nTo je prvi centar u Bavarskoj, ali i u Nemačkoj te vrste, namanjen samo balkanskim azilantima čiji se zahtevi praktično u sto odsto slučajeva odbijaju.\nSledeći centar biće, kako se najavljuje, otvoren u Bambergu.\nU kabinetu bavarske vlade u Minhenu kaže se, prenose mediji, da bi kod neosnovanih zahteva za azil (kakvi su uglavnom oni koje podnose građani iz zemalja zapadnog Balkana) u roku od dve sedmice biti odlučeno o statusu, a proterivanje „sledi odmah i u kontinuitetu posle konačne odluke“.\nKada je reč o podnosiocima zahteva za azil sa Ballkana, koji u ukupnom broju zahteva učestvuju sa oko 40 odsto, nemački političari traže da se Albanija, Kosovo i Crna Gora proglase zemljama sigurnog porekla, kakvim su Srbija, Bosna i Makedonija već proglašene.\nStatistika pokazuje da su građani Srbije u julu podneli ukupno 2. 377 zahteva za azil i tako se našli na trećem mestu, iza Sirije i Albanije, saopštilo je nemačko Ministarstvo unutrašnjih poslova podatke Savezne službe za migracije i izbeglice.\nBroj zahteva za azil građana Srbije pokazuje tendenciju rasta, pošto je u maju bilo podneto 1.990, a u junu 2.240 zahteva, pokazuju podaci, prema kojima je u julu ukupno u Nemačkoj podneto 37.531 zahteva, što je za 93,2 odsto više nego u julu 2014. godine.\nNemački ministar unutrašnjih poslova Tomas de Mezijer je, povodom ovih najnovijih podataka, rekao da je Nemačka postala top destinacija za tražioce azila koji beže od rata i progona, ali i za one iz jugoistočne Evrope, uključujući Albaniju, Srbiju i Kosovo gde nema oružanih sukoba i čiji zahtevi nemaju šanse da budu pozitivno rešeni.


Ekološka igrica „Gde je tvoj prag“ uči osnovama recikliranja - Ekologija e-magazin : Ekologija e-magazin\nBeograd, 14. oktobar 2013 – Ljubitelji kompjuterskih igara, posebno onih koje su dostupne na popularnoj društvenoj mreži „Fejsbuk“, od danas mogu da, igrajući video igricu „Gde je tvoj prag?“, nauče osnove o razvrstavanju otpada i recikliranju. Igrica je deo zvaničnog sajta i „Fejsbuk“ strane kampanje „Gde je tvoj prag odgovornosti?“, usmerene na podizanje svesti građana južne i jugozapadne Srbije o značaju zaštite životne sredine.\nIgrici se može pristupiti direktno, preko linka https://apps.facebook.com/TvojPrag/, kao i preko sajta kampanje www.TvojPrag.rs ili „Fejsbuk“ stranice www.facebook.com/TvojPrag.\nRazvrstavajući otpad i slažući ga u redove ili kolone, igrači osvajaju poene i istovremeno stiču osnovna znanja o recikliranju. Osim ikonica sa različitim tipovima otpada, postoje i specijalna polja koja pomažu da se dobiju bonus poeni.\nInformisanje javnosti o značaju zaštite životne sredine, primarnog razvrstavanja otpada, recikliranja i energetske efikasnosti osnovni je cilj kampanje „Gde je tvoj prag odgovornosti?“. Mladi su grupa za koju je najznačajnija edukacija o ovim temama, a online igrica „Gde je tvoj prag?“ je jedan od načina da se podstakne razmišljanje o značaju zaštite sredine u kojoj živimo.\nO svim akcijama koje se sprovode u okviru kampanje, kao i o važnim činjenicama o primarnom razvrstavanju otpada, reciklaži i energetskoj efikasnosti, možete saznati više na zvaničnom sajtu www.TvojPrag.rs.\nTags: edukacijafejsbukgde je tvoj prag odgovornostiigrica\nNext post Lampa od algi\nPrevious post Postani deo Green festa!


Predsednik Srbije stigao u posetu Vatikanu FOTO\nVatikan -- Predsednik Srbije Aleksandar Vučić stigao je večeras u zvaničnu posetu Vatikanu, objavljeno je na profilu "Budućnostsrbijeav" na Instagramu. Kako je ranije saopšteno iz pres-službe predsednika Srbije, njega će sutra primiti papa Franja, a sastaće se i sa državnim ...\nNEOČEKIVAN SUSRET Vučić i Konte se sreli u Rimu\nPredsednik Srbije Aleksandar Vučić doputovao je večeras u Italiju gde od sutra započinje zvaničnu posetu Vatikanu. Srpskoj delegaciji na aerodromu je priređen svečani doček, a predsednika Vučića dočekali su nadbiskup Frančesko Kanalini i mosinjor Džozef Marfi.\nVučić stigao u Vatikan\nPredsednik Aleksandar Vučić stigao je u Vatikan. On će boraviti u zvaničnoj poseti Svetoj stolici. Tom prilikom, predsednik Vučić će se sresti sa papom Franjom. Predsednik Srbije imaće i sastanak sa državnim sekretarom Svete Stolice kardinalom Pjetrom ...\nVUČIĆ SA PREMIJEROM ITALIJE KONTEOM: Slučajan susret dvojice prijatelja na aerodromu u Rimu (FOTO)\nPredsednik Srbije Aleksandar Vučić stigao je večeras u zvaniču posetu Vatikanu, objavljeno je na Instragam profilu "Budućnostsrbijeav". On je na aerodromu u Rimu slučajno sreo premijera Italije Đuzepea Kontea. Kako je ranije saopšteno iz Pres službe predsednika Srbije, njega će ...\nSusret Vučića i Kontea\nPredsednik Srbije Aleksandar Vučić sreo se na aerodromu u Rimu sa italijanskim premijerom Đuzepeom ...\nVučić stigao u zvaničnu posetu Vatikanu\nPredsednik Srbije Aleksandar Vučić stigao je večeras u zvaničnu posetu Vatikanu, objavljeno je na Instagram profilu "Budućnostsrbijeav". Kako je ranije saopšteno iz Pres službe predsednika Srbije, njega će sutra primiti papa Franja, a sastaće se i državnim sekretarom Vatikana, ...\nSVEČANI DOČEK NA AERODROMU Vučić stigao u Vatikan, sutra susret sa papom\nPredsednik Srbije Aleksandar Vučić stigao je večeras u zvaniču posetu Vatikanu, objavljeno je na Instragam profilu "Budućnostsrbijeav". Vučića su na aerodromu sačekali nadbiskup Frančesko Kanalini i mosinjor Džozef Marfi.\nVučić posle sastanka sa papom: Vatikan će čuvati svoju poziciju po pitanju KiM\nVučić posle sastanka sa papom: Vatikan će čuvati svoju poziciju po pitanju KiM Predsednik Srbije Aleksandar Vučić izjavio je danas da Vatikan vodi ozbiljnu politiku i da će čuvati svoje pozicije i po pitanju Kosova i Metohije.\nPredsednik Vučić stigao u zvaničnu posetu Vatikanu\nPredsednik Vučić stigao u zvaničnu posetu Vatikanu Predsednik Srbije Aleksandar Vučić stigao je večeras u zvaniču posetu Vatikanu, objavljeno je na Instragam profilu "Budućnostsrbijeav". RIM - Predsednik Srbije Aleksandar Vučić stigao je večeras u zvaniču posetu Vatikanu, ...\nPREDSEDNIK VUČIĆ STIGAO U ITALIJU, SUTRA SE SASTAJE SA PAPOM: Idem da ih molim da ne priznaju Kosovo (FOTO)\nPredsednik Srbije Aleksandar Vučić stigao je večeras u Italiju gde će boraviti u poseti Vatikanu. Vučića su na aerodromu sačekali nadbiskup Frančesko Kanalini i mosinjor Džozef Marfi. Predsednik Vučić imaće odvojene susrete sa Njegovom svetošću papom Franciskom i Njegovom ...\nRIM - Predsednik Srbije Aleksandar Vučić stigao je u zvaniču posetu Vatikanu, objavljeno je na Instragam profilu „Budućnostsrbijeav”. Kako je ranije saopšteno iz Pres službe predsednika Srbije, njega će sutra primiti papa Franja, a sastaće se i državnim sekretarom Vatikana, ...\nSUTRA SUSRET SA PAPOM Vučić stigao u Vatikan\nPREDSEDNIK VUČIĆ STIGAO U ITALIJU: U zvaničnoj poseti Vatikanu, sutra se sastaje sa papom (FOTO)\nVučić stigao u posetu Vatikanu\nNadbiskup Frančesko Kanalini i monsinjor Džozef Marfi dočekali su predsednika Srbije Aleksandra Vučića koji je stigao u zvaničnu posetu ...\nPREDSEDNIK VUČIĆ SA PREMIJEROM ITALIJE: Slučajan susret dvojice prijatelja na aerodromu u Rimu (FOTO)\nPredsednik Srbije Aleksandar Vučić stigao je večeras u zvaniču posetu Vatikanu, a na aerodromu je sreo italijanskog premijera Đuzepea Kontea. Ovo je slučajan susret dvojice prijatelja na aerodromu u Rimu, objavljeno je na Instragam profilu "Budućnostsrbijeav".\nIzraz lica nije mogao da sakrije\nPredsednik Srbije Aleksandar Vučić stigao je večeras u zvaničnu posetu Vatikanu, objavljeno je na Instragam profilu "Budućnostsrbijeav". On je na aerodromu u Rimu slučajno sreo premijera Italije Đuzepea Kontea, a po osmesima na njihovim licima se vidi da su se obradovali ovom ...\nSlučajan susret prijatelja na aerodromu u Rimu: Vučić sa italijanskim premijerom (FOTO)\nTokom boravka u zvaničnoj poseti Vatikanu, predsednik Vučić će imati odvojene susrete s papom Franciskom i kardinalom Pjetrom Parolinom, državnim sekretarom Svete Stolice, navodi se u saopštenju Pres službe predsednika Srbije.\nVUČIĆ STIGAO U ITALIJU, SUTRA SASTANAK SA PAPOM: Idem da se borim da ne priznaju Kosovo (FOTO)\nVučića su na aerodromu sačekali nadbiskup Frančesko Kanalini i mosinjor Džozef Marfi Predsednik Srbije Aleksandar Vučić stigao je večeras u Italiju gde će boraviti u poseti Vatikanu. Vučića su na aerodromu sačekali nadbiskup Frančesko Kanalini i mosinjor Džozef Marfi.\nPredsednik Vučić stigao je u posetu Vatikanu gde će se sutra sastati sa papom Franciskom Po sletanju na aerodrom u Rimu, sasvim slučajno, srpski predsednik sreo je Đuzepea Kontea, italijanskog premijera. Dvojica prijatelja srdačno su se pozdravili, a predsednik Srbije podelio je ...\nVučić stigao u Vatikan, u četvrtak sastanak sa papom\nPredsednik Srbije Aleksandar Vučić stigao je večeras Vatikan. On će sutra boravi u zvaničnoj poseti Svetoj stolici. Tom prilikom, predsednik Vučić će se sresti sa papom Franjom. Predsednik Srbije imaće i sastanak sa državnim sekretarom Svete Stolice kardinalom Pjetrom ...\nPredsednik Srbije stigao je u Vatikan. * Predsednik Srbije Aleksandar Vučić boraviće u zvaničnoj poseti Svetoj stolici, Vatikanu * Tom prilikom, predsednik Vučić imaće odvojene susrete s papom Franjom i kardinalom Pjetrom Parolinom, državnim sekretarom Svete Stolice * Vučić u ...\nAleksandar Vučić STIGAO u Vatikan sa važnim zadatkom\nPredsednik Srbije Aleksandar Vučić stigao je večeras u zvaniču posetu Vatikanu, objavljeno je na Instragam profilu "Budućnostsrbijeav". Ranije je saopšteno iz Pres službe predsednika Srbije da će njega sutra primiti papa Franja, a sastaće se i državnim sekretarom Vatikana, ...\nPREDSEDNIK VUČIĆ STIGAO U VATIKAN: U okviru zvanične posete sastaće se sa papom Franjom (FOTO)\nPredsednik Srbije Aleksandar Vučić stigao je u zvaničnu posetu Vatikanu. Predsednik Vučić će se prilikom posete Vatikanu sastati sa papom Franjom i sa državnim sekretarom Svete Stolice kardinalom Pjetrom Parolinom.\nPredsednik Vučić stigao u zvaničnu posetu Vatikanu (FOTO)\nKako je ranije saopšteno iz Pres službe predsednika Srbije, njega će sutra primiti papa Franja, a sastaće se i sa državnim sekretarom Vatikana, kardinalom Pjetrom Parolinom. – Idem i u Vatikan kod pape da ih molim da ne priznaju Kosovo – rekao je Vučić nedavno novinarima u ...\n(FOTO) VUČIĆ STIGAO U VATIKAN! Svečani doček za srpskog predsednika pred sutrašnji sastanak sa papom!\nPredsednik Srbije Aleksandar Vučić stigao je u zvaničnu posetu Svetoj stolici (Vatikanu). Vučić je na instagram profilu podelio fotografije sa nadbiskupom Frančeskom Kanalinijem i monsinjorom Džozefom Marfijem koji su ga dočekali na aerodromu.\nVučić stigao u zvaničnu posetu Vatikanu: Svečani doček za srpsku delegaciju (FOTO)\nSrpskoj delegaciji je na aerodromu priređen svečani doček, a dočekali su ih nadbiskup Frančesko Kanalini i mosinjor Džozef Marfi Delegacija Srbije, predvođena predsednikom, , stigla je u zvaničnu posetu Vatikanu.\nČim je sleteo u Rim, Vučić imao neplanirani SUSRET (FOTO)\nSrpskoj delegaciji na aerodromu je priređen svečani doček, a predsednika Vučića dočekali su nadbiskup Frančesko Kanalini i mosinjor Džozef Marfi. Odmah po sletanju u Rim predsednik Srbije imao je neplanirani susret i to sa premijerom Italijem Đuzepeom Kontijem.\nVučić spremio "DŽOKER KARTU": Predsednik stigao u Vatikan, počinje DIPLOMATSKA OFANZIVA\nPredsednik Srbije stigao je u Vatikan. - Idem i u Vatikan kod pape da ih molim da ne priznaju Kosovo - rekao je Vučić nedavno novinarima u Beogradu. Vučić ovom posetom kreće u diplomatsku ofanzivu, koju je ranije najavila premijerka Ana Brnabić, a za sam start pripremio je ...\nVučić se sastaje sa papom u četvrtak u Vatikanu\nPredsednik Srbije Aleksandar Vučić boraviće u četvrtak, 12. septembra, u zvaničnoj poseti Svetoj stolici (Vatikanu). Kako je saopšteno, tom prilikom, predsednik Vučić susrešće se sa papom Franjom Predsednik Srbije imaće i sastanak sa državnim sekretarom Svete Stolice kardinalom ...\nVučić sutra u Vatikanu\nPredsednik Srbije Aleksandar Vučić boraviće sutra u zvaničnoj poseti Vatikanu, gde će razgovarati sa poglavarom Rimokatoličke crkve papom Franjom. Kako je saopštila pres služba predsednika Srbije, odvojen susret Vučić će imati i sa državnim sekretarom Svete Stolice kardinalom ...\nVučić se sutra sastaje s papom u Vatikanu\nPredsednik Srbije Aleksandar Vučić boraviće sutra u zvaničnoj poseti Svetoj stolici (Vatikanu). Tom prilikom, predsednik Vučić imaće odvojene susrete s papom Franciskom i kardinalom Pjetrom Parolinom, državnim sekretarom Svete Stolice, navodi se u saopštenju Pres službe ...\nVučić u četvrtak sa papom\nPredsednik Srbije Aleksandar Vučić boraviće u zvaničnoj poseti Svetoj stolici u ...\nMOLIĆU DA NE PRIZNAJU KOSOVO! Aleksandar Vučić sutra kod pape u Vatikanu\nPredsednik Srbije Aleksandar Vučić boraviće sutra u zvaničnoj poseti Svetoj stolici, Vatikanu. Tom prilikom, predsednik Vučić imaće odvojene susrete s papom Franjom i kardinalom Pjetrom Parolinom, državnim sekretarom Svete Stolice, navodi se u saopštenju Pres službe predsednika ...\nVučić sutra s papom u Vatikanu\nVučić sutra s papom u Vatikanu Predsednik Srbije Aleksandar Vučić boraviće sutra u zvaničnoj poseti Svetoj stolici (Vatikanu). BEOGRAD - Predsednik Srbije Aleksandar Vučić boraviće sutra u zvaničnoj poseti Svetoj stolici (Vatikanu).\nIDEM KOD PAPE DA IH MOLIM DA NE PRIZNAJU KOSOVO! Vučić sutra u poseti VATIKANU\nPredsednik Vučić imaće odvojene susrete s papom Franjom i kardinalom Pjetrom Parolinom! Predsednik Srbije Aleksandar Vučić boraviće sutra u zvaničnoj poseti Svetoj stolici, Vatikanu. Tom prilikom, predsednik Vučić imaće odvojene susrete s papom Franjom i kardinalom Pjetrom ...\nVučić sutra posećuje papu u Vatikanu, tema Kosovo\nPredsednik Srbije Aleksandar Vučić boraviće sutra u zvaničnoj poseti Vatikanu. Predsednik Vučić imaće odvojene susrete sa papom Franciskom i kardinalom Pjetrom Parolinom, državnim sekretarom Vatikana, navodi se u saopštenju Pres-službe predsednika Srbije.\nVučić sutra u Vatikanu sa papom Franjom\nPredsednik Srbije Aleksandar Vučić boraviće sutra, 12. septembra, u zvaničnoj poseti Svetoj stolici (Vatikanu), saopšteno je danas. Tom prilikom, predsednik Vučić susrešće se sa papom Franjom. Predsednik Srbije imaće i sastanak sa državnim sekretarom Svete Stolice kardinalom ...\nVučić: Idem kod pape u Vatikan da ih molim da ne priznaju Kosovo\nPredsednik Srbije Aleksandar Vučić boraviće sutra u zvaničnoj poseti Vatikanu. Tom prilikom, Vučić će imati odvojene susrete s papom Franciskom i kardinalom Pjetrom Parolinom, državnim sekretarom Svete Stolice, navodi se u saopštenju Pres službe predsednika Srbije.\nVučić sutra u Vatikanu sa papom Franciskom\nPredsednik Srbije Aleksandar Vučić boraviće sutra, 12. septembra, u zvaničnoj poseti Svetoj stolici (Vatikanu), saopšteno je danas. Tom prilikom, predsednik Vučić susrešće se sa papom Franciskom. Predsednik Srbije imaće i sastanak sa državnim sekretarom Svete Stolice kardinalom ...


Objavljeni snimci zarobljenog Francuza i Holanđanina\nIslamistička organizacija "Al kaida u islamskom Magrebu" (AKIM) na internetu je objavila snimak zarobljenog Francuza Serža Lazarevića i Holanđanina Sjaka Rijkea, koji od svojih vlada traže da pregovaraju o njihovom oslobađanju.\nVideo-snimak postavljen je na džihadističkom forumu, koji vodi sjevernoafrički ogranak terorističke mreže Al kaida, i podijeljen je na dva dijela u kojem je svaki od talaca prikazan na različitim lokacijama.\nNa prvom video-snimku prikazan je Lazarević, koji je otet u Maliju i u zarobljeništvu u Sahari je skoro tri godine, sa crnim turbanom na glavi i kako sijedi u terenskom vozilu.\n"Veoma sam bolestan, imam loše bubrege i visok krvni pritisak. Život mi je u opasnosti od francuske intervencije u Maliju. Tražim od predsjednika Fransoa Olanda da učini sve što može da me oslobodi, jer on je odgovoran za sve što će mi se desiti", navodi Lazarević.\nIz kancelarije francuskog predsjednika saopšteno je da su obavještajne službe potvrdile autentičnost snimka.\nPosljednje pojavljivanje u javnosti Lazarevića bilo je u junu. Drugog Francuza Filipa Verdona, koji je otet sa Lazarevićem, ubili su otmičari na sjeveru Malija.\nU drugom dijelu snimka prikazan je Holanđanin Rijke, koji je na silu odveden iz restorana u Timbuktuu u novembru 2011. godine tokom putovanja kroz Saharu.\n"Današnji datum je 26. septembar 2014. godine i sada je prošlo više od 1.000 dana mog zarobljeništva u Sahari. Imam ozbiljnih problema sa kičmnom i ne osjećam se dobrom. Smatram da je moja Vlada odgovorna za sve što mi se desi. Molim vas pomozite mi", kaže Rijke.\nAutentičnost snimka nije bilo moguće provjeriti.\nNijedan od talaca nije iznio posebne zahtjeve AKIM-a, ali su obojica pomenuli oslobođenje američkog vojnika u maju kada je zauzvrat iz Gvantanama pušteno pet avganistanskih zarobljenika.


Vanredno u Okrugu -\nU Okružnoj fudbalskoj ligi sutra su na programu utakmice vanrednog, 26. kola.\nU žiži interesovanja ljubitelja fudbala biće svakako meč u Kormanu između Sloge i Palilule iz Aleksinca. Utakmica počinje u 17 sati.\nEkipa Sloge iz Kormana, foto iz arhive\nU isto vreme, u Mezgraji će igrati Jedinstvo iz Grejača i Moravac iz Zaplanjske Toponice, a u Rožini Naisus i Crvena zvezda iz Gornjeg Ljubeša.\nEkipa Crvene zvezde iz Gornjeg Ljubeša, foto iz arhive\nU ostalim utakmicama rivali su: Orljane – Radnički iz Kočana, Rasovača – Radnički iz Čapljinca, Mladost iz Batušinca – Doljevac i Moravac iz Čečine – Zemljoradnik iz Balajinca.\nČetiri kola pre kraja šampionata, Orljane je na čelu tabele sa 60 bodova, a što se ekipa sa područja aleksinačke opštine tiče i njihovog plasmana na tabeli, situacija nije ni najmanje ružičasta. Palilula je trenutno na petom mestu sa 34 boda, Jedinstvo je osmo sa 31 bodom, koliko ima i Moravac iz Zaplanjske Toponice na sedmoj poziciji, Crvena zvezda je 12. sa 28 bodova, Sloga je 14. sa 26, a Morava na poslednjem, 15. mestu sa 23 boda.\nIz Okružne lige ispadaju tri ekipe, a možda i više, što će zavisiti od toga koje će ekipe biti eliminisane iz Zone.\nPrevious Post:Građani ocenjuju kvalitet komunalnih usluga\nNext Post:Prvaci sutra u gradu pod Bagdalom


Savet EU će možda raspravljati o novoj metodologiji 25. februara, definitivno u martu - European Western Balkans\nAutor EWB 17. 02. 2020. 17. 02. 2020.\nBRISEL – Savet za opšte poslove pri Savetu Evropske unije, sastavljen od ministara za evropske poslove država članica EU, možda će 25. februara raspravljati o predlogu nove metodologije proširenja Evropske komisije, izjavila je portparolka Evropskog saveta Liis Jaansalu za European Western Balkans.\nU svakom slučaju, očekuje se da će Savet za opšte poslove i Evropski savet razgovarati o proširenju na svojim sastancima u martu, potvrdio je Evropski savet za naš portal.\nEvropska komisija predstavila je 5. februara svoj predlog obnovljene metodologije proširenja, koji će države članice morati da odobre kako bi se primenio na zemlje kandidate.\nČak će Srbija i Crna Gora morati da daju saglasnost za primenu nove metodologije na njih.\nPredsednik Francuske Emanuel Makron, čije je odbijanje da otvori pregovore o pristupanju sa Severnom Makedonijom i Albanijom u oktobru 2019. pokrenulo reformu procesa pridruživanja, izjavio je nedavno da proces mora biti jasan i reverzibilan, i da bi EU trebalo da bude u mogućnosti da „napusti proces ukoliko ne radi”.\n“Kada budemo razgovarali u martu, videćemo šta Evropska komisija kaže, kakav su napredak postigle zemlje, i ako postoji poverenje da će uspeti, trebalo bi da možemo da započnemo pregovore”, rekao je Makron na Minhenskoj bezbednosnoj konferenciji.\nPredlog Komisije uključuje mogućnost obustave pregovora u određenim oblastima ili uopšte ukoliko rezultati nisu zadovoljavajući, udruživanje pregovaračkih poglavlja u šest oblasti, odnosno klastera, koji bi se otvarali u celini, zatim veće angažovanje država članica EU i veći naglasak na osnovnim reformama – na vladavini prava, demokratskim institucijama i funkcionalnoj ekonomiji.\nEvropski savetreforma procesa proširenjaSavet Evropske unijeSavet za opšte poslove\nEU reformu u Srbiji obeležili nedostatak političke volje i posvećenosti, kažu eksperti\nEWB 13. 02. 2021. 13. 02. 2021.


Objavljeno u kategoriji Lifemagazin na 05.09.2017 13:16:11\nSkaka i Mujanović\n- Grad od samog početka 2007. u kontinuitetu podržava ovu najmasovniju sportsku manifestaciju, koja je značajna za naš glavni grad kako sa sportskog tako i sa ekonomskog i turističkog aspekta - istaknuo je Skaka.\n- Raduje nas što zadnjih godina sve veći broj naših građana iz cijele BiH učestvuje na Sarajevskom polumaratonu, čija je trasa prolazi kroz najljepše i najatraktivnije dijelove grada Sarajeva - smatra Mujanović.\nPored Sarajevskog polumatona u dužini od 21,1 km, istog dana održat će se još četiri utrke: G-Drive štafetni polumaraton, Zmajzi Kids run (utrka za djecu), Fun Run - utrka za rekreativce i Run with me – utrka za osobe sa posebnim potrebama.\n- Kao i svake godine, utrka će imati humanitarni karakter. Očekuje se da se prikupi preko 20.000 KM koje će se donirati udruženjima koja se bave djecom bez roditeljskog staranja, podrškom osobama sa demencijom, te ekološkim projektima - kazao je Mujanović.


O nama - Gromobrani\nO nama Tesla sistemi 19 februara, 2019 8 aprila, 2020\nTesla sistemi svoj razvoj ne postižu koristeći podizvođače, već nastojimo da naši radnici obavljaju kompletan posao. Tome doprinose brz odziv, obučen kadar, iskusni inženjeri i raspoloživost korisniku svih 365 dana u godini. Uvođenjem savremenih načina poslovanja, za kratko vreme smo ostvarili velike reference i poslove. Redovno slanje kadra na stručno usavršavanje i edukaciju doprinosi tome da smo u koraku sa opremom i tehnologijom koja se razvija neverovatnom brzinom. Prisutni smo na velikom broju seminara i kurseva kako u Srbiji, tako i u inostranstvu.\npostavljanje gromobrana, skidanje gromobrana, gromobranska zaštita, najbolja montaža i demontaža gromobranske instalacije


Mej optužuje članice EU da se udružuju protiv Britanije - European Western Balkans\nLONDON – Britanska premijerka Tereza Mej optužila je ostalih 27 država članica Evropske unije da se udružuju protiv Britanije zbog Bregzita, nakon što je nemačka kancelarka Angela Merkel poručila da Ujedinjeno Kraljevstvo ne bi trebalo da ima iluzije oko procesa izlaska iz bloka.\n“Možemo sada da vidimo koliko će teški ovi pregovori biti s vremena na vreme. Naši protivnici već pokušavaju da poremete pregovore, u isto vrema kada se 27 evropskih zemalja udružuje protiv nas”, rekla je Mej u Lidsu, na severu Engleske.\nBritanska premijerka smatra da takav pristup “može značiti samo jedno – nesigurnost ii nestabilnost”, preneo je AFP.\nMerkel je juče poručila Britaniji da se okane “iluzija” da će imati ista prava kao članica EU nakon što napusti blok.\n“To je možda jasno samo po sebi, ali ja to moram da kažem zbog toga što neki ljudi u Britaniji imaju iluzije u ovom momentu”, rekla je Merkelova.\nAngela MerkelBregzitTereza Mej


Uhapšeno osam Srba osumnjičenih za Srebrenicu\nHvatanjem i osmog osumnjičenog, koji je tokom dana bio u bek-stvu, okončana je današnja akcija hapšenja za zločine počinjene u Kravi-cama kod Srebrenice 1995. godine.\nPo nalogu Tužilaštva za ratne zločine Služba za otkrivanje ratnih zločina je sprovela hapšenja na raznim lokacijama u Srbiji, a kako je istakao tužilac za ratne zločine Vladimir Vukčević u pitanju su državljani Srbije, koji su u to vreme bili pripadnici specijalne brigade MUP-a Republike Srpske.\nOn je objasnio da se uhapšeni terete za egzekucije i ubistva u Srebrenici, na lokalitetu zemljoradničke zadruge Kravice, gde je ubijeno više od 1.300 civila muslimanske nacionalnosti:\n"Mi smo po ovom predmetu radili izvesno vreme. Predmet je intenziviran pojačanom saradnjom sa našim kolegama iz BiH. Na taj način smo došli do dokaza za ovih osam lica, da postoje osnovane sumnje da su oni izvršili ovo krivično delo."\nKako je istakao Vukčević, istraga će biti nastavljena, jer se sumnja da je još ljudi učestvavalo u zločinu u Kravicama, gde je za najkraće vre-me ubijeno najviše civila.\nTužilac je rekao da smatra da se u konkretnom slučaju radi o rat-nom zločinu, a ne o genocidu, i dodao da je ovo prva akcija hapšenja za taj zločin na terirotiji Srbije, ako se izuzme slučaj Trnovo:\n"Srbija šalje jedan jasan stav prema zločinima i prema tom najmasovnijem zločinu koji se desio posle Drugog svetskog rata u Evropi." Rekao je Vukčević.\nKomentarišući jutrošnja hapšenja, predsednica Helsinškog odbora za ljudska prava u Srbiji Sonja Biserko je ocenila da je važno što je Srbija krenula sa suđenjima ljudima koji su učestvovali u genocidu u Srebrenici i Istočnoj Bosni. Uz ocenu da je istina o Srebrenici u Srbiji osporavana od samog početka, Biserko je za BiH portal Klix.ba izjavila da je ključno da se vidi da li će se suditi samo izvršiocima ili i zvaničnicima koji su bili na višim položajima u policiji i vojsci.


"POKUŠAVAJU DA PROGURAJU LUDOG NERNIJA DA POBIJEDI"\nTramp je na Tviteru ironično prokomentarisao pisanje medija da Moskva navodno pokušava da pomogne kandidatu za demokratsku nominaciju na predsjedničkim izborima u SAD Berniju Sandersu u njegovoj kampanji.\n2853 pregleda\t3 komentar(a)\nPredsjednik Sjedinjenih Američkih Država (SAD) Donald Tramp poručio je demokratama u saveznoj američkoj državi Nevadi, koji glasaju za kandidate te stranke na predsjedničkim izborima, da se paze "Rusije, Rusije, Rusije".\nTramp je na Tviteru na taj način ironično prokomentarisao pisanje medija da Moskva navodno pokušava da pomogne kandidatu za demokratsku nominaciju na predsjedničkim izborima u SAD Berniju Sandersu u njegovoj kampanji.\n"Demokrate u Velikoj državi Nevada koju ću, zbog ekonomije, radnih mjesta, vojske i veterana, osvojiti u novembru, pazite se Rusije, Rusije, Rusije", naveo je Tramp na Tviteru.\nPredsjednika SAD je dodao da, prema navodima Adama Šifa, kojeg je nazvao "korumpiranim političarem", Rusija pokušava da progura "ludog Bernija Sandersa" da pobijedi.\nSenator Berni Sanders učvrstio je status favorita u trci za demokratsku predsjedničku nominaciju pošto je pobjedio na kokusima u Nevadi, prenosi Glas Amerike.\nAdam ŠifNevadaRusijaBerni SandersDemokratska strankaSAD i RusijaDonald Tramp


Angelina Jolie ide na novu operaciju – Poznati.info\nAngelina Jolie ide na novu operaciju\nGlumica Angelina Jolie je mnoge iznenadila kada je rešila da ode na operaciju i obavi dvostruku mastektomiju. Ali to nije sve, glumica je priznala kako planira da obavi još jednu operaciju kako bi joj uklonili jajnike.\nAngelina ima gen zbog kojeg je postojala velika verovatnost da dobije rak dojke ili jajnika. Nakon što je uklonila dojke dvostrukom mastektomijom i tako smanjila mogućnost da oboli za 90 %, sada je vreme i za jajnike.\nIako glumica pazi na svoje zdravlje, teško podnosi verovatnost kako možda više neće moći da ima dece. Brad Pit se slaže sa njenom odlukom i rekao je da će poštovati sve šta ona odluči. Izjavio je kako smatra da bi bilo dobro da glumica obavi operaciju šta pre zbog rizika da se ne razboli.


Jedna osoba ubijena, tri povređene u porodičnom sukobu - Gorapress.net\nJedna osoba ubijena, tri povređene u porodičnom sukobu\nJedna osoba je poginula, a tri su povređene u pucnjavi koja se dogodila danas u Prištini, potvrdili su za rtklive iz Policije Kosova. Mediji javljaju da se radi o porodičnoj tragediji.\nPucnjava se dogodila oko 16 sati, a do spora je došlo zbog imovine.\nVest za rtklive je potvrdila portparol policije regiona Priština Fljorije Ahmeti.\n"Danas oko 16 sati dobili smo informaciju o pucnjavi u ulici Muharem Fejza u Prištini. Odmah na lice mesta izašle su policijske jedinice i naišle na četiri povređene osobe, a iste su poslate na lečenje. Bićete blagovremeno obavešteni o svim detaljima slučaja ", izjavila je portparolka policije prištinskog regiona FlJorie Ahmeti.\nKasnije, portparol Kliničkog bolničkog centra u Prištini, Špend Fazljiu je izjavio da je jedna osoba, od četiri povređenih preminula.\n"Četiri osobe su donete povređene u KBC, uprkos najvećoj pažnji medicinskog osoblja jedna osoba je preminula. Ostale tri osobe su još tui za njih brine maksimalno medicinsko osoblja KBC-a", rekao je Fazljiu.\nSvedoci na mestu događaja rekli su da su tamo videli osobu sa kalašnikovom.


Urbanisti Beograda pristupili su izradi Plana detaljne regulacije za saobraćajnicu Severna tangenta od saobraćajnice T6 do Pančevačkog puta.\nOvaj plan predstavlja deonicu Sektora 1 tačnije deonicu od ulice Cara Dušana do Zrenjaninskog puta sa mostom preko Dunava i petljom sa Zrenjaninskim putem.\nPlan ima za cilj definisanje trase Sektora 1 saobraćajnice Severna tangenta čija je osnovna uloga povezivanje Banatskog sa Sremskim delom grada bez prolaska kroz centralno gradsko područje. Gradnja Severne tangente stvara uslove za ravnomerniju raspodelu tokova drumskog teretnog saobraćaja na obilazne saobraćajnice, što bi dodatno dovelo do povećanja propusne moći gradskih saobraćajnica.\nU sistemu ulične mreže Beograda, Severna tangenta pripada kategoriji magistralnih gradskih saobraćajnica. Njena gradnja stvoriće uslove međusobnog povezivanja dva buduća mosta preko Dunava (most na poziciji SMT-a i most na poziciji Severne tangente). Gradnja severne tangente bi zaštitila centralno područje od tranzitnog saobraćaja, jer se njenom izgradnjom stvaraju mogućnosti da se na ulazu u grad saobraćaj usmerava ka Zrenjaninskom i Pančevačkom putu i dalje ka severu, a omogućava se povezanost naselja na levoj obali Dunava sa opštinama Zemun i Novi Beograd.\n#beograd #gradnja #Northern Tangent #projekat #severna tangenta


PANDEMIJSKI PROFITER: Džef Bezos uskoro dostiže cifru od 200 milijardi - Lux Life luksuzni portal\nOn je sada bliži nego ikad istorijskoj tituli – postaće prva osoba sa bogatstvom procenjenim na 200 milijardi dolara. Akcije kompanije Amazon porasle su za oko 1.2 procenta, sa cenom od 3.346 dolara po komadu, a nastavile su svoj rast i nakon toga. Samim tim, Bezosovo bogatstvo je nastavilo da raste – dobio je oko 2.2 milijarde dolara zahvaljujući udelu od 11 procenata koliko poseduje, pa je njegovo bogatstvo sada procenjeno na 199.7 milijardi dolara.\nKao već najbogatiji čovek planete, Bezos obara sopstvene rekorde iz nedelje u nedelju tokom proteklih nekoliko meseci. Prošle nedelje, on je imao dve mlijarde manje u svom džepu, ali je i dalje bio najbogatiji čovek sveta kog je Forbs magazin video, otkako su počeli da prate milijardere pre oko četiri decenije.\nPandemija korona virusa je na neki način okarakterisana kao zlatno doma za tehnološke i e-commerce gigante, koji su zaista profitirali, zbog činjenice da ljudi sve manje odlaze u kupovinu i više vremena provode u okrilju svojih domova. Tokom prvog perioda korona virusa, Amazon kompanija zaradila je skoro 89 milijardi dolara.\nInače, Bezos nije jedini milijarder čije se bogatstvo munjevitom brzinom uvećalo tokom pandemije. Prema skorašnjoj studiji, dvanaest najbogatijih Amerikanaca, uključujući Bil Gejtsa, Marka Zakerberga, Vorena Bafeta i Elona Maska, povećali su svoje bogatstvo za ukupno 40 %.


Hotel za Jefferson City () : 364 pronađenih hotela\nRezultati obuhvataju hotele u blizini Jefferson City Poređati prema :\nHearthStone Bed and Breakfast Hotel sa 0 zvezdice\nOvaj hoteli je najbliži: Jefferson City Na 5 minuta kolima udaljenosti od centra grada, ovaj hotel se nalazi u ulici 2308 NorthRidge Drive, a pozicija mu je severozapad za grad Jefferson City. Sve to ga čini idealnim za otkrivanje grada i o...Još informacija\nEcono Lodge Jefferson City Hotel sa 1 zvezdice\nEcono Lodge Jefferson City je u blizini Jefferson City Na 21 minuta kolima udaljenosti od centra grada, ovaj hotel se nalazi u ulici 531 PATRIOT DRIVE, a pozicija mu je jugoistok za grad Jefferson City. Sve to ga čini idealnim za otkrivanje grada i okolin...Još informacija\nComfort Inn Dandridge Hotel sa 2 zvezdice\nNalazi se u ulici 620 Green Valley Dr., pozicija mu je severozapad za grad Dandridge, a od centra je udaljen samo 7 minuta kolima.Stil hotela Comfort Inn Dandridge je Povoljan, a pruža pun komfor i us...Još informacija\nHoliday Inn Express Dandridge Hotel sa 2 zvezdice\nPozicija ovog hotela je severozapad za grad Dandridge, a nalazi se u ulici 119 Sharon Drive, na samo 7 minuta kolima od centra grada.Stil ovog hotela za grad Dandridge je Povoljan, a kategorija dve zv...Još informacija\nSuper 8 Dandridge Hotel sa 2 zvezdice\nStil hotela Super 8 Dandridge je Luksuzan, a pruža pun komfor i usluge kao što su: Restoran, Room Service, Bar, Recepcija otvorena 24 sata, Sobe za nepušače, Poslovni centar, Perionica, Besplatan park...Još informacija\nDays Inn White Pine Hotel sa 1 zvezdice\nU hotelu Days Inn White Pine pronaći ćete sve usluge, a posebno: Restoran, Recepcija otvorena 24 sata, Sobe za nepušače, Poslovni centar, Besplatan parking, Klimatizovano. Kategorija mu je jedna zvezd...Još informacija\nThe Point Resort Dandridge Hotel sa 2 zvezdice\nU hotelu The Point Resort Dandridge pronaći ćete sve usluge koje treba da ima hotel kategorije dve zvezdice za grad Dandridge: Restoran. Stil ovog hotela je Resort-hotel.Nalazi se u ulici 122 Boat Doc...Još informacija\nHampton Inn & Suites Sevierville At Stadium Drive Hotel sa 2 zvezdice\nStil ovog hotela kategorije dve zvezdice je Povoljan za grad Cate crossroad. U njemu ćete naći razne usluge, a posebno Poslovni centar. Na 9 minuta hodom udaljenosti od centra grada, ovaj hotel se na...Još informacija\nFairfield Inn & Suites Sevierville Kodak Hotel sa 0 zvezdice\nStil hotela Fairfield Inn & Suites Sevierville Kodak je Povoljan, a pruža pun komfor i usluge kao što su: Besplatan parking. Pozicija ovog hotela je severoistok za grad Kodak, a nalazi se u ulici 3620...Još informacija\nHoliday Inn Express Hotel & Suites Kodak East-Sevierville Hotel sa 2 zvezdice\nStil ovog hotela kategorije dve zvezdice je Povoljan za grad Kodak. U njemu ćete naći razne usluge, a posebno n.a.. Nalazi se u ulici 3526 Outdoor World Drive, pozicija mu je severoistok za grad Koda...Još informacija\nBig Bear Extended Stay Suites Hotel sa 0 zvezdice\nPozicija ovog hotela je severoistok za grad Kodak, a nalazi se u ulici 155 B Dumplin Valley Road, na samo 4 minuta kolima od centra grada.Stil hotela Big Bear Extended Stay Suites je Porodičan, a pruž...Još informacija\nComfort Suites Kodak Hotel sa 2 zvezdice\nStil hotela Comfort Suites Kodak je Luksuzan, a pruža pun komfor i usluge kao što su: Teniski teren, Poslovni centar, Perionica. Na 27 minuta kolima udaljenosti od centra, ovaj hotel u ulici 161 West ...Još informacija\nQuality Inn Interstate Hotel sa 3 zvezdice\nU hotelu Quality Inn Interstate pronaći ćete sve usluge koje treba da ima hotel kategorije tri zvezdice za grad Kodak: Poslovni centar, Besplatan parking. Stil ovog hotela je Luksuzan.Pozicija ovog ho...Još informacija\nSmokies Inn and Suites Hotel sa 2 zvezdice\nStil hotela Smokies Inn and Suites je Povoljan, a pruža pun komfor i usluge kao što su: Teniski teren, Besplatan parking. Na 4 minuta kolima udaljenosti od centra grada, ovaj hotel se nalazi u ulici 3...Još informacija\nVaš izbor: Hotel za Jefferson City () : 364 pronađenih hotela


Kosovski premijer Albin Kurti, nakon sastanka sa francuskim predsednikom Emmanuelom Macronom u Jelisejskoj palati u sredu, rekao je da Pariz nije obećao liberalizaciju viznog režima za Kosovo. Kurti je rekao da je sa Macronom razgovarao o međusobnim odnosima i dijalogu između Kosova i Srbije. Predsednik Makron pozvao je Prištinu i Beograd da postignu kompromis i normalizuju odnose.\n„Pozivam Kosovo i Srbiju da deluju na evropskom nivou u potrazi za kompromisom, koji će Beogradu i Prištini omogućiti da definitivno gledaju u evropsku budućnost“, rekao je Macron uoči sastanka sa Kurtijem.\nKosovski premijer Kurti rekao je da je Kosovo spremno da sa Srbijom razgovara o statusu međusobnih odnosa, a ne o statusu Kosova. Obraćajući se kosovskom javnom emiteru – RTK, Kurti je nakon sastanka sa Macronom rekao da dijalog treba zaključiti uzajamnim priznavanjem. „O nezavisnosti Kosova, državnom suverenitetu, ne može se pregovarati. Spremni smo da razgovaramo sa Srbijom o statusu naših odnosa, a ne o našem statusu, jer je o tome odlučeno kada je Kosovo proglasilo nezavisnost“, rekao je Kurti.\nKurti je rekao da je sa Macronom razgovarao i o liberalizaciji viza, ali ne postoji obaveza ukidanja viza. „Uveren sam da su oni [Francuska] dobili našu poruku, ali ne postoji obećanje ukidanja viza“, rekao je Kurti za RTK.\nUprkos potvrdi Evropske komisije da je Kosovo ispunilo sve zahteve za liberalizaciju viznog režima, Francuska i Holandija i dalje ostaju skeptični blokirajući bezvizni režim za građane Kosova u šengenskom prostoru EU. / Ibna\nZaev: Treba nam Balkan koji živi u sadašnjosti i gradi uspešnu budućnost\nBiH: Predsedavajući oba doma BiH Parlamenta pozvani u Brisel\nEU – Crna Gora održale međuvladinu konferenciju u Luksemburgu\nHrvatska: Krediti domaćinstvima porasli 3,6 milijardi kuna za godinu dana\nSlovenija: TI poziva na bolju zaštitu uzbunjivača\nBugarska: Lider političke partije optužen za špijunažu


Argeta prvi FMCG brend u regionu sa svojom NFT kolekcijom - InStore.ba\nHome Aktuelno Argeta prvi FMCG brend u regionu sa svojom NFT kolekcijom\nArgeta prvi FMCG brend u regionu sa svojom NFT kolekcijom\nPrvi FMCG brend koji ulazi u digitalni svijet sa sopstvenom kolekcijom jedinstvenih digitalnih tokena poznatijih kao NFT je jedan od najvećih proizvođača mesnih, ribljih i namaza od povrća – Argeta.\nPostavljanjem svog brenda u novi tehnološki prostor Web3.0 Argeta postaje jedan od nekoliko svjetskih brendova koji svoje poslovanje sa tradicijom uspješno prilagođavaju najsavremenijim tehnološkim inovacijama, isitiču iz kompanije.\nArgetinu NFT kolekciju, koja je lansirana danas čini 21 jedinstveni digitalni token inspirisan brendom i novim vremenima koja donose još neistraženi prostor budućnosti.\nArgeta je spremna za nova vremena i želi pratiti svoje obožavaoce bez obzira na to gdje žive svoj život – u digitalnom ili fizičkom svijetu, komentarisao je izdavanje NFT kolekcije Enzo Smrekar, potpredsjednik Atlantic Grupe za delikatesne namaze, Donat i internacionalizaciju.\nNFT kolekcija će biti objavljena na društvenim mrežama Argete, a svako ko ih koristi će kreativnim komentarom ispod slike koji bude izglasan za najubjedljiviji moći da postane vlasnik ovih jedinstvenih digitalnih tokena. Tako će svi budući vlasnici različitih Argetinih NFT-ova dobiti komadić identiteta brenda, a u budućnosti vlasnike čeka još poneko iznenađenje, poručuju iz kompanije.\nNFT su nezamenljive jedinice podataka sačuvanih u lancu blokova koji korisnicima mogu da omoguće vlasništvo nad digitalnom imovinom putem blockchain mreže. Korisnici mogu da čuvaju u NFT-ovima digitalnu imovinu kao što su muzika, artefakti, crteži i različiti umjetnički oblici.\nPrevious articleTrgovački lanci širom svijeta bojkotuju ruske proizvode\nNext articleCijene pšenice na najvišem nivou u posljednjih 14 godina\nFarmavit s domaćim proizvodom postao lider na tržištu BiH\nItalija: Rekordna proizvodnja pjenušavih vina\nUručeni ključevi dva automobila Renault Kadjar dobitnicima u nagradnoj igri Konzuma...


03.01.2017 u 23:53\nTanasković: Ulazak KiM u Unesko bi imao nesagledive posledice\nKOSOVSKA MITROVICA – Ambasador Srbije pri Unesko Darko Tanasković upozorio je da bi ukoliko bi Kosovo kojim slučajem postalo članica Uneska to imalo nesagledive posledice po srpski identitet i kulturno nasleđe u pokrajini. U intervjuu za „Jedinstvo” on je rekao da bi se u tom slučaju u dokumentima ove organizacije naši srednjovekovni spomenici, crkve i manastiri, vodili kao kulturna dobra na teritoriji „države Kosovo”, a ne više Srbije. To ne bi automatski značilo promenu vlasništva nad predmetnim kulturnim dobrima, kao ni njihovo proglašavanje albanskim\n15.10.2016 u 10:48\nJapan odbio da plati članarinu za Unesko\nTOKIO – Japan je uskratio uplatu clanarine Agenciji za zaštitu kulturnog nasleda pri Ujedinjenim nacijama, uz obrazloženje da želi da se uveri da ta organizacija funkcioniše propisno. Kako N1 prenosi navode Anadolije, ovaj potez japanske vlade lokalni mediji ocenjuju kao protest protiv uvrštavanja kineskih dokumenata o masakru u Nankingu na listu svetske baštine. Ministar spoljnih poslova Japana Fumio Kišida potvrdio je da je država uskratila plaćanje članarine u vrednosti oko 40 miliona dolara ove godine. On je odbio da kaže da li je taj potez usledio kao reakcija na Uneskovu odluku o kineskim dokumentima. Japan godinama odbija kineske navode o tome da su japanski vojnici pocinili masakr nad kineskim stanovnicima 1937. godine. Kina tvrdi da je u tom masakru poginulo više od\n02.04.2016 u 21:10\nDačić: Beograd pozvan da radi na spomenicima u Palmiri\nMoskva je pozvala Beograd da učestvuje u spasavanju spomenika kulture u Palmiri, rekao je ministar iniostranih poslova Ivica Dačić, dodajući da će to preneti premijeru Aleksandru Vučiću. „Rusija nas je pozvala da učestvujemo sa njima u humanitarnim akcijama i spasavanju kulturnih spomenika u Palmiri. Preneću premijeru tu poruku da vidimo da li ćemo to prihvatiti”, rekao je Dačić za RTS posle posete Moskvi, gde je protekla dva dana razgovarao sa ruskim zvaničnicima. Sirijske snage su nedavno oslobodile Palmiru od ekstremista takozvane Islamske države, uz pomoć vazdušnih udara ruskih vazduhoplovnih snaga, okončavši destomesečnu vladavinu terorista u tom gradu čiji su arheološki spomenici pod zaštitom Uneska. Stručnjaci Organizacije UN za obrazovanje, nauku i kulturu (Unesko) najavili su\n28.03.2016 u 14:26\nPet godina za obnovu Palmire, stigli demineri (VIDEO)\nLegendarni Palmira može da bude obnovljena za pet godina, izjavio je šef Generalnog direktorata antikviteta i muzeja Sirije Mamun Abdulkarim, javljaju RIA Novosti. Prema njegovim rečima, istorijski objekti nalaze se u mnogo boljem stanju nego što je očekivao. Ispostavilo se da je veliki deo starog grada netaknut. „Mogli smo potpuno da izgubimo Palmiru. Radost koju osećam nije moguće opisati”, rekao je Abdulkarim agenciji „Frans pres”. Sirijska vojska potpuno je oslobodila Palmiru koja je oko godinu dana bila pod kontrolom militanata. Oni su digli u vazduh nekoliko artefakata i pogubili glavnog arheologa grada 82-godišnjeg Halida Muhameda el Asada, koji je pokušao da se sakrije i spase muzejske vrednosti. U obnavljanju drevnog grada učestvovaće UNESKO u saradnji sa ruskim muzejom\n01.02.2016 u 09:05\nDiplomatska pobeda Srbije u Unesku\nMožda smo ostvarili „pravednu i moralnu pobedu u gotovo nemogućim uslovima”, kako je rekao Tomislav Nikolić, predsednik Srbije, ili samo „nismo pobedili, ali nismo ni izgubili. Nisu nas unizili, niti zgazili”, kao što je suzdržanije konstatovao premijer Aleksandar Vučić. Ovim rečima Nikolić i Vučić su prokomentarisali glasanje na Generalnoj konferenciji Uneska u Parizu 9. novembra 2015, kojim je onemogućeno da Kosovo i Metohija postane punopravni član Organizacije Ujedinjenih nacija za prosvetu, nauku i kulturu. Borbom za srpsko kulturno nasleđe u pokrajini, vlast u Srbiji je stavila do znanja svojim tradicionalnim „prijateljima” – Velikoj Britaniji, Nemačkoj, Francuskoj i Americi – da neće sedeti skrštenih ruku i dozvoliti da najznačajnija kulturna baština bude data Prištini na upravljanje.\n11.01.2016 u 15:36\nPrvi potpredsednik Vlade Srbije i ministar spoljnih poslova Ivica Dačić izjavio je danas da je skrnavljenje hrama Hrista spasa u Prištini, u prisustvu kosovske policije u vreme Božića, još jedan žalostan dokaz da je Srbija bila u pravu kada se protivila ulasku Kosova u Unesko. Albanci na Kosovu ne samo da nisu u stanju da zaštite srpsko kulturno i versko nasleđe, već ga sistematski uništavaju bez ikakvih sankcija za počinioce, naveo je Dačić, saopšteno je iz Ministarstva spoljnih poslova, prenosi Tanjug. To nije samo nespojivo sa principima Uneska, već zaslužuje osudu svih međunarodnih faktora, dodao je. Kosovo je jedino mesto u Evropi gde je i danas moguće rušenje, paljenje i skrnavljenje hrišćanskih hramova bez ijedne reči protiv i bez kazne, rekao je Dačić. „Naprotiv,\n12.12.2015 u 17:20\nSrbija: Nacrt rezolucije o Kosovu u EP pristrasan u korist Prištine\nBRISEL – Srbija je diplomatski putem Evropskom parlamentu predočila da su neuravnoteženi i nedosledni delovi nacrta rezolucije koji je pre par dana podnela potpredsednica EP Ulrike Lunaček, naročito kad je reč o dijalogu Beograd-Priština. Rezolucije EP privlače široku pažnju medija i javnosti i moraju, što je više moguće, izbegavati utisak da su pristrasne i navijačke za jednu stranu, navodi se u pismu koje je šef Misije Srbije pri Evropskoj uniji, ambasador Duško Lopandić, uputio Spoljnopolitičkom odboru EP, a čiju je kopiju u Parlamentu EU dobila agencija Beta. U diplomatskoj poruci Srbije čelnicima i poslanicima tog odbora EP, se skreće pažnja na to da u dokumentu koji je podnesen uopšte nema pomena činjenice da su vlasti u Prištini jednostrano kršeći dijalog s Beogradom i sadržinu\n12.11.2015 u 16:42\nTačija krive za neuspeh Kosova u Unesku\nPRIŠTINA - Ministar spoljnih poslova Kosova Hašim Tači glavni je krivac za neuspeh Kosova da se učlani u Unesko jer je u proceduru učlanjenja ušao iz vlastitih interesa i bez konsultacija sa stranim partnerima, piše danas portal gazetablic.com pozivajući se na neimenovane diplomatske izvore.Ti izvori tvrde da je Tači krenuo u proceduru bez dobijanja signala od „zemalja prijatelja Kosova” i sa ciljem da ojača svoj autoritet kako bi bio izabran za predsednika Kosova 2016. godine.\n11.11.2015 u 08:15\nOvaj tekst je započet neposredno pre glasanja o predlogu da Kosovo postane punopravni član Uneska. Namerno, ne samo zato da sebe i urednika rubrike poštedim hronične nervoze zbog probijanja roka, već i zato što bih hteo da naglasim neke poente koje su nezavisne od konkretnog ishoda jednog, ma koliko politički i simbolički važnog glasanja.


Dan bez automobila i u Vlasotincu - JuGmedia\nOpština Vlasotince, ove godine, prvi put će učestvovati u akciji Dan bez automobila, pružajući time podršku manifestaciji Evropska nedelja mobilnosti, koja se održava pod pokroviteljstvom Evropske komisije.\nCilj je da se podrže nemotorizovani vidovi prevoza kako bi se unapredio kvalitet životne sredine, ističu organizatori. Tema ovogodišnje akcije je „Mobilnost bez zagađenja za sve“, a slogan glasi „Izaberi! Pokreni se!“\nNiz aktivnosti odvijaće se u utorak 22.septembra od 10 do 16 sati na više lokacija u Vlasotincu i u skladu sa preporukama vezanim za epidemiološku situaciju, a zaposleni u lokalnoj samoupravi će ličnim primerom podržati akciju tako što će na posao doći bez automobila – pešice, biciklom ili javnim prevozom.Trg oslobođenja i Nemanjina ulica biti zatvoreni za motorni saobraćaj od šest do 16 sati.\nProgram počinje u 10 sati na trgu oslobođenja vožnjom nemotornih sredstava za prevoz – bicikala, rolera i trotineta. Od 10.30 do 11.30 gimnazijalci će deliti letke sa eko porukama, osnovci iz škole „8.oktobar“ učestvovaće na radionici na otvorenom u centru kod spomenika, učenici Tehničke škole će na Nešićevom keju izvesti kreativan prikaz korišćenja alternativnih goriva.\nU galeriji Kulturnog centra svoje radove izložiće deca iz vlasotinačkih vrtića. Slobodnim aktivnostima svoj doprinpos kciji daće i učenici Škole za osnovno i srednje obrazovanje „11.oktobar“ – odeljenje u Vlasotincu.\nNeformalno udruženje Vlasinska vila sprovešće na Nešićevom keju konkurs „I like my bike“ (Volim svoj bicikl). Petnaestak minuta pre podneva biće proglašeni pobednici likovnih i literarnih konkursa i podeljene simbolične nagrade.\nGlavni partneri opštine Vlasotince u organizaciji ovih događaja su TO Vlasotince, JKP Komunalac i KC Vlasotince. U akciju su uključena udruženja građana, predškolska ustanova, osnovne i srednje škole.\nEvropska nedelja mobilnosti obeležava se od 2002.godine, a prošle godine manifestacija je obeležena u više od 3000 gradova u 50 država Evrope i sveta.\nAktivisti vranjskog Udruženja „Govori glasno“ u saradnji sa članovima Saveza „Govori glasno“ i „Maslačak“ ovih dana na Divčibarama kroz…\nDanašnje okupljanje Leskovčana, koji brane parkić između stambenih zgrada iza Madere od gradnje još jedne višespratnice, čula se živa muzika,…


Beta 24. maja 2021. 17:20\n„Svi letovi koji idu u pravcu litvanskih aerodroma ili kreću sa njih preko beloruskog vazdušnog prostora su zabranjeni“ od sutra, rekao je ministar saobraćaja Marijus Kudis na sastanku vlade u Viljnusu, prenosi agencija Frans pres.\nBeloruske vlasti su u nedelju uhapsile opozicionog aktivistu Romana Protaseviča, nakon što je avion u kojem je bio preusmeren na Minsk, navodno zbog pretnje bombom. Avion kompanije Rajaner leteo je od Atine do litvanskog Vilnjusa. Posle višesatnog zadržavanja na aerodromu u Minsku avion je mogao da nastavi let, ali bez opozicionara i njegove devojke.\nŠvedska aviokompanija SAS je objavila danas da će izbegavati beloruski vazdušni prostor posle preusmeravanja aviona Rajanera na Minsk. Kompanija sledi preporuke švedske nacionalne uprave za aviotransport izdate danas popodne u kojima se pozivaju švedske kompanije da imaju u vidu nesigurnu situaciju i da shodno tome izbegavaju da lete u beloruskom vazdušnom prostoru.\nLitvanski ministar spoljnih poslova Gabrijelius Landsbergis pozvao je zemlje članice EU da slede litvanski primer, prenosi na svom portalu litvanski javni servis LRT.\n„Litvanija može sama da preduzme neke korake ali očekujemo da glavni odgovor bude medjunarodni“, rekao je ministar Landsbergis novinarima i dodao da bi održivi odgovor bio kada bi odluka bila doneta na nivou EU.\nRekao je da ta tema mora biti pokrenuta na svim raspoloživim forumima Unije, uključujući Savet EU kao i sastanak ministara spoljnih poslova EU u Lisabonu krajem ove nedelje.\n„Jučerašnji incident je nažalost još jasnije pokazao da čak ni naši gradjani nisu bezbedni dok lete u vazdušnom prostoru te susedne zemlje i ne možemo biti sigurni da neka letelica neće biti primorana da sleti iz ovog ili onog razloga“, rekao je ministar saobraćaja Marijus Kudis na sastanku vlade.\nVlada je naložila državnoj službi za kontrolu leta da obavesti pilote o zabrani preletanja beloruskog vazdušnog prostora na putu za Litvaniju i u odlasku iz nje.


Sedam gradova regiona žele "Oko sokolovo"\n13/03/2021 | 09:52\nSedam gradova regiona žele “Oko sokolovo”\nOdbornici Skupštine grada Beograda usvojili su odluku kojom se Parking servisu omogućava da sačini ugovore i proda svoj sistem “Oko sokolovo”, kako bi bio primenjen i u drugim gradovima.\nZamenik gradonačelnika Goran Vesić kaže da sedam gradova iz regiona želi da kupi “Oko sokolovo”, od kojih su četiri glavna grada. “Njima ćemo taj sistem prodati”, rekao je Vesić na sednici Skupštine grada Beograda.\n“Doneli smo odluku da svim gradovima u Srbiji poklonimo taj sistem, ali moraju da plaćaju održavanje”, rekao je Vesić i podsetio da je “Oko sokolovo” domaći softver i vlasništvo Parking servisa.\nDa bi sistem elektronske kontrole parkiranja, u Beogradu nazvan “Oko sokolovo”, mogao do kraja godine da se proširi i na Novi Sad, najavio je pre dve nedelje gradonačelnik Miloš Vučević.\nGradonačelnik je istakao da je problem parkiranja veliki i da se ozbiljno razmišlja o uvođenju “Oka sokolovog” kako bi se uveo i komunalni red. Više informacija nije dato, pa se ne zna ni to koliko bi ova investicija koštala Novosađane.\nPrema tvrdnjama predstavnika beogradskog Parking servisa, “Oko sokolovo” je omogućilo veliku uštedu novca, pre svega kada su u pitanju ljudi koji su angažovani na kontroli nedozvoljenog parkiranja. Posao koji je nekad radilo oko 300 ljudi, sada radi 15 automobila i 40-50 radnika.\nU Beogradu je ovaj sistem opremljen sa 18 džipova marke “Land Rover Discovery”. Softver snima vozila u prekršaju, a zapis u elektronskoj formi šalje Pošti Srbije, koja kaznu šalje na adresu vlasnika. Kazne se kreću u rasponu od 5.000 do 25.000 dinara.\nSamo da “bolje” voze\nU Beogradu se već nekoliko puta desio incident sa vozilima “Oka sokolovog” i svaki put je izazvao veliku pažnju na društvenim mrežama.\nNa samim svojim počecima, usled loše procene vozača, vozilo je udarilo u plafon jedne garaže i tom prilikom je oštećen uređaj.\nNajnovija havarija dogodila se u petak ujutro, na Južnom bulevaru, kada se džip Komunalne milicije sudario sa vojnim “puhom”.\nNadamo se da će novosadski komunalci biti oprezniji za volanom.\nIzvor: Novosti, 021, BIZLife\nnovi sad/Oko sokolovo/parking


Kuba otvara ekonomiju za privatne preduzetnike – Okvir\nMinistarka rada i socijalne sigurnosti Marta Elena Feito rekla je da će država voditi 124 aktivnosti „potpuno ili delimično“, ali nije iznela više detalja.\n„Cilj ove reforme je da privatni rad nastavi da se razvija“, rekla je ministarka Feito za AFP, dodajući da će taj potez „pomoći oslobađanju proizvodnih snaga“ privatnog sektora.\nEkonomisti na Kubi pozdravljaju ovaj potez vlade, navodeći da će smanjiti procenat nezaposlenih.\nPrivatni sektor na Kubi zapošljava više od 600.000 građana, 13 što je oko odsto radne snage u zemlji. Prema podacima ekonomista, mnogo je profitabilniji i efikasniji od državnih i vojnih kompanija. Država vodi 85 odsto kompanija na Kubi.\nKubanska ekonomija je, prema podacima Bi-Bi-Sija , ove godine potonula za 11 odsto, što je najgori rezultat za gotovo 30 godina.\nKuba je jedna od retkih zemalja na svetu koja je odbila bilo kakav vid saradnje sa Međunarodnim monetarnim fondom i Svetskom bankom, pre svega zbog odlučnosti dugogodišnjeg lidera Fidela Kastra da ne podpadne pot uticaj svetskih ekonomskih institucija.\nGrađanima Srbije produžena zabrana ulaska u Grčku\nNa sastanku G20, SAD će pokrenuti pitanje rata Rusije protiv Ukrajine\nDžonson najavio vojnu pomoć Ukrajini iz Škotske i Velsa\nUkrajina će dobiti samohodne artiljerijske sisteme\nDanska „brzo” ratifikovala prijem Finske i Švedske u NATO


Velikim skokom peti put obeležen Dan evropskog Amazona\nBeograd 14. Jul 2016. godine – WWF, Svetska organizacija za prirodu zajedno sa Komisijom Republike Srbije za saradnju sa Uneskom i partnerima iz kompanije Coca-Cola obeležio je Dan еvropskog Amazona zajedničkim skokom u Dunav sa terase splava „Shake n’ Shake“. Nekoliko hiljada ljudi u Srbiji, Hrvatskoj, Mađarskoj, Sloveniji i Austriji, širom budućeg UNESCO prekograničnog rezervata biosfere „Mura-Drava-Dunav“, simboličnim skokom u reke pokazalo je značaj inicijative za čiste reke i zdrave rečne ekosisteme.\nPoznat kao „evropski Amazon“, budući UNESCO prekogranični rezervat biosfere kojim će zajedno upravljati države Srbija, Mađarska, Hrvatska, Slovenija i Austrija, postaće prvo zaštićeno područje u svetu koje obuvata pet zemalja i najveće u Evropi. Na ovom području reke Mura, Drava i Dunav formiraju 700 kilometara dug zeleni pojas koji će se sastojati od preko 13 zaštićenih područja koja povezuju skoro milion hektara jednog od najvažnijih rečnih sistema u Evropi.\n“Coca-Cola širom sveta ukazuje na važnost održivog razvoja i odgovornog raspolaganja vodom. 2007. godine, obavezali smo se da ćemo do 2020. lokalnim zajednicama i prirodnoj sredini vratiti količinu vode koju koristimo u proizvodnji svojih pića i ostalim proizvodnim postupcima. Ponosni smo na činjenicu da smo u centralnoj i jugoistočnoj Evropi taj cilj već postigli, upravo sarađujući sa WWF-om na obnovi vlažnih staništa na Gornjem Podunavlju.“ – naglasila je Milica Stefanović, rukovodilac odeljenja za komunikaciju i odnose sa javnošću Coca-Cola kompanije. Proslavi Dana Evropskog Amazona pridruzila se i nevladina organizacija Ujedinjeni Ribolovci Srbije koja je pozvala članstvo iz više gradova da izađu na reke, pecaju i puštaju ribu. Ujedinjeni Ribolovci Srbije će u Beogradu na Zemunskom keju organizovati centralni događaj na koji su pozvani ribolovci, oni koji bi želeli da nauče da pecaju ali i svi prijatelji reka.\nDan „evropskog Amazona“ obeležava se peti put za redom, od 2013. godine, a sam datum, 14. jul, izabran je u spomen na Martina Šnajdera Jakobija iz organizacije EuroNatur, začetnika ideje o prekograničnom rezervatu biosfere. Dan posvećen prirodi i ljudima budućeg UNESCO prekograničnog rezervata biosfere „Mura-Drava-Dunav“. Za dodatne informacije: Tijana Stojanović, WWF osoba za kontakt sa javnošću, 069 10 30 260, tstojanovic@wwfadria.org


RTS :: Elektronsko učenje - nove mogućnosti obrazovanja u budućnosti\nDruštvo Elektronsko učenje - nove mogućnosti obrazovanja u budućnosti\nsubota, 24. okt 2015, 11:49 -> 12:06\nElektronsko učenje - nove mogućnosti obrazovanja u budućnosti\nNa Univerzitetu Metropoliten je otvoren peti regionalni skup "WeB & Serbian Moodle Moot 2015", gde je rečeno da elektronsko učenje daje velike mogućnosti otvaranja obrazovanja na svim nivoima studenata i učenika koji iz bilo kog razloga ne mogu da idu u školu.\nOtvaranju skupa je prisustvovao i ministar prosvete, nauke i tehnološkog razvoja Srđan Verbić, koji je rekao da je ovaj sistem učenja koristio pre desetak godina i da se povremeno vraća na njega, jer je to inspirativno okruženje.\nBudući da je u pitanju regionalni skup, Verbić je najavio da će do kraja godine u Beogradu početi da rade dve međunarodne organizacije - Education Reform Initiative of South Eastern Europe i Regionalni centar za nauku i tehnološke inovacije, a koje trebaju da pomognu da se u regionu shvati važnost unapređenja inovacione kulture.\n"To je ono što nam svima u regionu nedostaje", rekao je Verbić, dodajući da se kod nas ne prepoznaje da u obrazovanju postoje inovacije, kao i u domenu društvenih nauka, a da efekti društvenih inovacija mogu da ostave dubok trag na nauku, region i unapređenje inovacione kulture.\nDodao je i da ćemo onog trenutka kada budemo shvatili da nam treba fond za inovaciju moći da kažemo da smo poklonili dovoljno pažnje inovacijama.\nRektor Univerziteta Metropoliten Dragan Domazet rekao je da će se na današnjem skupu razmeniti iskustva kako koristiti tu savremenu tehonlogiju, ali i o raznim zakonskim ograničenjima.\n"Primena elektronskog učenja daje velike mogućnosti otvaranja obrazvovanja na svim nivoima studenata i učenika koji iz bilo kog razloga ne mogu da idu u školu. To daje velike mogućnosti i Srbija mora mnogo više da unapredi mogućnosti i okruženje za razvoj takve forme učenja", istakao je Domazet.\nUniverzitet Metropoliten, prema njegovim rečima, već 10 godina primenjuje takav sistem učenja i trenutno na svim programima, odnosno na 150 predmeta, nudi pored klasične nastave i onlajn nastavu.\n"Po tome smo lideri ne samo u Srbiji, već i u regionu", rekao je Domazet, koji je, obraćajući se učesnicima skupa, rekao i da je ove godine upis onlajn studenata pao za 70 odsto, kao i da to ne vodi progresu.\n"Brže prolaze elektroni, nego što ljudi mogu da putuju", rekao je Domazet, navodeći da je u svetu prisutan trend povećanja onlajn studiranja.\nSkupu prisustvuju eminentni stručnjaci iz regiona koji će sa učesnicima podeliti iskustva u korišćenju i nadogradnji Moodle platforme za elektronsko učenje, kao i njenoj integraciji sa drugim obrazovnim rešenjima.


Bojana Bogosav , Ana Adžić\nKako saznajemo, nakon što je zamolnica dostavljena srpskom Ministarstvu pravde, a potom i Višem sudu u Beogradu, zakazano je saslušanje okrivljenih za ponedeljak 21. septembar. Međutim, kako pre ponedeljka uhapšeni programeri, ali i njihovi branioci, nisu imali uvid u zahtev koji je Amerika poslala, saslušanje je odloženo za 30. septembar.\nSlučaj Nišlija koji su, kako se sumnja, prevarili državljane Amerike, tačnije Severnog Teksasa za 70 miliona dolara od kraja jula, kada su privedeni, intrigira javnost. Šire informacije nijedna institucija nije mogla da otkriva, jer svaka od njih, od Ministarstva pravde, preko Tužilaštva do policije postupala je po zamolnici. U istrazi nije učestovao nijedan naš organ, već isključivo FBI, te su detalji njihove istrage otkriveni tek po prijemu zahteva za ekstradiciju.\nKako "Blic" saznaje, u pomenutom zahtevu, američko tužilaštvo pozvalo se na dokaze koje su prikupili tokom istrage, navodeći izjave istražitelja koji su radili na slučaju.\n- Sumnja se da su programeri uzrasta između 25 i 35 godina putem interneta pravili investicione platforme za binarne opcije. Potom su pronalazili investitore iz inostranstva, stvarili lažne trgovinske transakcije, lažne potvrde o podizanju i prebacivanju novca. Navodno su potom zatvarali lažne platforme i nakon nekog vremena otvarali nove sa istom, već razrađenom metodom rada - kaže izvor "Blica" upoznat sa slučajem.\nPrema njegovim rečima, SAD sumnjaju da su programeri delovali od 2011. do juna 2020. godine, ne precizirajući da li je ova grupa imala vođu, niti kako su investitori uplaćivali novac na platforme, ali ni to ko je i na koji način “vrbovao” američke državljane da se upuste u priču sa “onlajn ulaganjem”.\nSrbi, ali i Astralijanci, Bugari, Crnogorci...\nKako za "Blic" navode iz Višeg suda u Beogradu, sedam uhapšenih ima samo državljanstvo Srbije, dok ostali imaju pasoše i drugih zemalja.\n- Dva uhapšena lica imaju dvojno državljanstvo: jedan ima državljanstvo Republike Srbije i državljanstvo Australije, a jedan ima državljanstvo Republike Srbije i državljanstvo Bugarske, dok jedno lice ima državljanstvo Crne Gore - navode u Višem sudu.\nU pritvoru nalazi se i jedna trudnica, poreklom sa Filipina koja je u osmom mesecu trudnoće.\n- Ona je u braku sa jednim od Nišlija koji je uhapšen. Imaju već dvoje dece - navodi izvor "Blica" upoznat sa slučajem.\nZatvorska kazna do 20 godina\nSvi osumnjičeni terete se za tri krivična dela: udruživanje radi vršenja krivičnih dela, prevare i pranje novca, za koje im preti kazna zatvora (po američkom zakonu) do 20 godina. Branioci osumnjičenih već su najavili da će uložiti sve žalbe koje im zakon dozvoljava, kako bi postupak preuzelo srpsko tužilaštvo.\n- Osumnjičeni žive u Srbiji i dela za koja terete učinili su na teritoriji Srbije, dok su oštećeni iz Amerike. Ako se odluka o ekstradiciji donosi po tome gde je delo izvršeno onda bi to trebalo biti u Srbiji. Takođe, srpsko pravosuđe može ispitati ko je kakvu ulogu imao u ovom slučaju, ko je bio vođa grupe, da li je i ko radio sa saznanjem da čini krivično delo, ko je imao koju ulogu u svemu tome. Takođe, smatramo da Tužilaštvo za visokotehnološki kriminal ima mogućnost da utvrdi sve detalje i prikupi dokaze, jer osumnjičeni se terete da su sa teritorije Srbije prevarili ljude - navodi za "Blic" branilac četvorice osumnjičenih Milan Petrović.\nUgovor o ekstradiciji\nUkoliko Srbija prihvati zahtev Amerike i izruči svoje državljane ovo će biti prvi put u istoriji da se tako nešto dogodi. Međutim, tako nešto je realno, pogotovu zbog Sporazuma koji je naša država potpisala sa SAD prošle godine. Naime, ovim sporazumom predviđeno je da obe države mogu izručiti svoje državljane po zamolnici druge strane.\nPrema rečima sudije Aleksandra Perišića iz Udruženja sudija i tužilaca, sporazumom je predviđeno izručenje bez obzira na državljanstvo. Ipak, u praksi da bi do izručenja došlo, mora se obratiti pažnja na više faktora i utvrditi da li ima uslova za to.\n- Sud je taj koji donosi mišljenje na osnovu dokaza koji terete okrivljene, nakon čega se ono dostavlja ministru pravde koji donosi krajnji sud - kaže Perišić.\nAdvokat Goran Petronijević navodi za "Blic" da je u slučaj programera iz Niša vrlo specifičan, pogotovu jer mesto izvršenja krivičnog dela može biti i Niš, ali i tamo gde su oštećeni Amerikanci.\n- U Ustavu Srbije piše da se građani Srbije ne mogu izručiti Americi. Međutim, mi smo, nažalost, potpisali Sporazum o međusobnom izručivanju građana, za koji smatram da je protiv Ustava, pogotovu što naši građani mogu da se izruče Americi za sva krivična dela za koja je zaprećena kazna od godinu dana pa naviše - navodi Petronijević.\nFoto: Yasin Öztürk / Anadolu\nPrema njegovim rečima, ukoliko se uzme u obzir zakon, on se pribojava da će programeri ipak biti izručeni SAD gde će im se suditi.\n- Smatram da to ne bi trebalo da se dogodi, ali imajući u vidu taj zakon, sporazum, formalno i pravno, iako je protiv Ustava, postoji mogućnost da dođe do toga. Stava sam da kada su u pitanju ovakva dela, naši sudovi i tužilaštva mogu da vode istragu bez ikakvog problema - zaključuje Petronijević.\nMislili da hapse dilere\nKako saznajemo, prilikom hapšenja pojedinih članova ove grupe policija je otkrila vozne parkove sa skupocenim automobilima.\n- Policajci koji su ih privodili bili su u šoku. Sve vreme su mislili da privode osumnjičene za dilovanje narkoticima, a ne programere. Vozili su poršea, rendž rovera, ferari - kaže izvor “Blica”.\nSAD odbija da komentariše\n"Blic" je uputio zahtev i američkom Ministarstvu pravde povodom zahteva za ekstradiciju koji su uputili, međutim oni su odbili da daju informacije.\n- Trenutno nemamo informacije za javnost - dodali su oni.\nŠta se navodi u Sporazumu za izručenje između Srbije i Amerike:\nKako stoji u Sporazumu usvojenom u februaru prošle godine na Skupštini, strane ugovornice se obavezuju da će, pod uslovima predviđenim ovim ugovorom, na molbu izručivati jedna drugoj lica koja se gone zbog krivičnog dela, odnosno radi izricanja ili radi izvršenja izrečene kazne, za krivično delo za koje se može vršiti izručenje.\nDela za koja se vrši izručenje\n1. Izručenje radi krivičnog gonjenja dozvoliće se samo za krivična dela za koja je propisana kazna zatvora najmanje od godinu dana\n2. Izručenje će se takođe dozvoliti i za krivična dela koja se sastoje u pokušaju, odnosno udruživanju radi izvršenja ili učestvovanju u izvršenju krivičnog dela koje podleže izručenju.\n3. U smislu ovog člana, krivično delo podleže izručenju bez obzira na to da li zakoni u državi molilji i zamoljenoj državi svrstavaju činjenja ili nečinjenja koja određuju krivično delo u istu kategoriju krivičnih dela ili opisuju krivično delo istom terminologijom;\n4. Ukoliko krivično delo obuhvata prevaru ili izbegavanje obaveza u odnosu na poreze, carine ili kontrolu uvoza ili izvoza robe ili novca, bez obzira na to da li zakoni države molilje i zamoljene države predviđaju istu vrstu poreza ili dažbina ili kontrolu iste vrste robe ili istih novčanih iznosa.\n5. Ako je krivično delo učinjeno izvan teritorije države molilje, izručenje će biti odobreno ukoliko prema svojim zakonima zamoljena država, krivična dela učinjena izvan njene teritorije u sličnim okolnostima, smatra kažnjivim. Ako zakoni zamoljene države ne predviđaju krivično gonjenje za krivično delo učinjeno izvan njene teritorije u sličnim okolnostima, nadležni organi zamoljene države mogu prema svom diskrecionom pravu, odobriti izručenje, ukoliko su svi drugi uslovi propisani ovim ugovorom ispunjeni. U Sjedinjenim Američkim Državama, nadležni organ će biti izvršni organ.\nKada izručenje može biti odbijeno?\nPrema usvojenom Sporazumu izručenje će biti odbijeno kada je lice čije se izručenje traži osuđeno, oslobođeno ili je postupak obustavljen konačnom i obavezujućom odlukom nadležnih organa u zamoljenoj državi za krivično delo zbog koga se traži izručenje.\nKako se navodi, u smislu ovog člana, lice se neće smatrati licem koje je osuđeno, oslobođeno niti će se smatrati da je postupak obustavljen na konačan i obavezujući način, ako nadležni organi zamoljene države: odluče da ne gone to lice za dela zbog kojih se traži izručenje; još uvek vode istragu ili na neki drugi način vode postupak protiv lica koje se traži zbog istih dela zbog kojih se traži izručenje.\nSRBIJA IZRUČUJE VUKOTIĆA Datum ekstradicije vođe škaljaraca stroga tajna\nFUDBALERU PUCAO U GLAVU DOK JE RADIO SKLEKOVE Posle hladnokrvne likvidacije sportiste u Kotoru, škaljarac sa lažnim pasošem krio se u Panami, pa došao u Srbiju\n"SAMO TRAŽIM DA ODLUČITE PO ZAKONU" Jovan Vukotić doveden u Apelacioni sud pod VELIKIM MERAMA OBEZBEĐENJA\nProfesionalni vojnik Stevan K. (28) iz Lazarevca obesio se u potkrovlju porodične kuće u Lazarevcu, a kako se nezvanično moglo čuti, sumnja se da se na taj korak odlučio odmah nakon raskida sa devojkom.\nTUČA MIGRANATA U NOVOM PAZARU Mladić teško povređen nožem, lekari mu se bore za život\nPripadnici Policijske uprave u Novom Pazaru uhapsili su danas tri migranta zbog učešća u tuči, u kojoj je jedan od njih, sa teškim povredama opasnim po život, primljen u Opštu bolnicu u Novom Pazaru.\nNESREĆA KOD ČAČKA Prevrnuo se kombi, vozač nastradao na licu mesta\nKOMBI OBORIO BICIKLISTU Jedna osoba stradala u saobraćajnoj nesreći na putu Negotin-Zaječar\nBiciklista čiji identitet nije saopšten, poginuo je na magistralnom putu Negotin-Zaječar, kada je na njega naleteo kombi beogradskih tablica.


Tanjug 12. septembra 2018. 11:15\nBEOGRAD – Ministar finansija Srbije Siniša Mali najavio je danas izradu novog, petog ciklusa Programa ekonomskih reformi (ERP) za period od 2019. do 2021. godine u okviru procesa evropski semestar „lajt“.\n„Veoma je važno da u uslovima fiskalne konsolidacije pažljivo izaberemo prioritetne strukturne reforme i obezbedimo dovoljno sredstava za njihovo finansiranje iz svih raspoloživih izvora“, rekao je ministar, koji je i nacionalni kordinator za taj Program.\n„Prethodni aranžman s Međunarodnim monetarnim fondom, uz punu posvećenost Vlade Srbije, omogućio je fiskalnu održivost, smanjenje javnog duga, i unapređenje eksterne pozicije. Jače poverenje usled unapređenja makroekonomske situacije rezultiralo je većim privatnim investicijama, zapošljavanju i rastu“, naveo je ministar finansija.\n„U prvoj polovini 2018. godine, ukupan priliv stranih direktnih investicija iznosio je 1,4 milijarde evra, što je za 15,6 odsto više nego u prvoj polovini prošle godine“, rekao je ministar i podsetio da su u prvih sedam meseci ove godine zabeleženi i dobri fiskalni rezultati.\nMali je, međutim, dodao i da su „dalji napori u implementaciji strukturnih i institucionalnih reformi neophodni da bi Srbija očuvala fiskalnu stabilnost“.\n„Nastavićemo s reformom javnih finansija, poreske administracije, obrazovanja, i ulaganja u infrastrukturu, kao i jačanje sistema upravljanja kapitalnim investicijama. Posvećeni smo unapređenju inkluzivnosti rasta kroz veće učešće na tržištu rada, posebno za žene“, dodao je ministar.\n„Današnjim sastankom potvrđujemo posvećenost svih resora Vlade Srbije i drugih nadležnih institucija učešću u procesu evropskog semestra ‘lajt’, kako bismo i ovaj ciklus izrade Programa ekonomskih reformi završili u predviđenom roku – do 31. januara 2019. godine, i uz što bolju ocenu Evropske komisije i EKOFIN Saveta“, poručio je Mali.\nOn je podsetio da učešće u evropskom semestru „lajt“ predstavlja deo napora Republike Srbije na putu ka punopravnom članstvu u EU i uključenju u proces evropskog semestra koordinacije ekonomskih politika u EU, o čemu će se sa Evropskom komisijom razgovarati u okviru pregovaračkog poglavlja 17, koje se odnosi na ekonomsku i monetarnu politiku.\n„Zbog toga je veoma važno da dalje razvijamo nacionalne kapacitete u ovoj oblasti. Imajući u vidu da je Pregovaračka pozicija za poglavlje 17 dostavljena Evropskoj komisiji u martu 2018. godine, nadamo se skorijem otvaranju pregovora u ovoj oblasti“, rekao je Mali.\nInače, evropski semestar „light“ osmišljen je po uzoru na „evropski semestar“ u EU u okviru kojeg države članice EU koordiniraju ekonomske politike, strukturne i fiskalne reforme .\nFabrici je podsetio da je EKOFIN Savet doneo nekoliko preporuka Srbiji među kojima su smanjenje troškova rada, smanjenje javnog duga, manje zaduživanje, završetak procesa privatizacije, investiranje u energetiku…\n„Rano je još reći, ali ako pogledamo neke od mera koje su preduzete, stvara se osecaj pozitivne dinamike“, rekao je Fabrici.\nPodsetio je da je u prvom delu godine ostvaren rast BDP-a, suficit buđzeta, javni dug je smanjen, kao i inflacija, „a preduzeti su i neki koraci kada je u pitanju privatizacija“.\n„To su pozitivne činjenice, ali naša kompletna ocena stićiće tek sledeće godine“, naveo je šef Delegacije EU u Srbiji.


Jedna zlatna i tri srebrne medalje za Bokserski klub Radan iz Lebana – Info Centar Juga\nBokserski klub Radan iz Lebana osvojio je jednu zlatnu i tri srebrne medalje na pojedinačnom prvenstvu Srbije održanom u Beogradu.\n„Na pojedinačnom prvenstvu Srbije koje se održalo u Beogradu, Bokserski klub Radan Lebane je učestvovao sa 4 boksera, od kojih 2 u razredu pionira i 2 u razredu kadeta. Pioniri Filip Stanojević u kategoriji do 39 kilograma, Mladen Stojanović u kategoriji do 49 kilograma i kadeti Pavle Vukadinović u kategorija do 50 i Milan Stojanović u kategorija do 90 kilograma. Ovo je za naš klub bilo prvo veliko takmičenje jer postojimo tek nepunih godinu dana, a ova veoma talentovana deca su svojim radom zaslužila da nastupe na pojedinačnom prvenstvu Srbije. Ostvarili smo ogroman rezultat, ali je ovo tek početak jer cilj kluba je stvaranje istinskih šampiona“ kaže za Info centar Darko Stanković, trener Bokserskog kluba Radan Lebane.\n„Na prvenstvu smo učestvovali sa 4 boksera i ostvarili isto toliko medalja. Filip Stanojević je osvojio zlatnu medalju i postao prvak Srbije, dok su Mladen Stojanović, Milan Stojanović i Pavle Vukadinović osvojili srebrne medalje i postali vicešampioni države. Sa ovom decom tek treba da se radi, proslavili smo uspeh i stavili tačku na slavlje jer mi imamo cilj da stvaramo boksere za velika dela. Moram da napomenem da je Filip Stanojević dete kakvo se rađa jedno u milion, to je dijamant koji ja kao trener moram pažljivo da brušim jer momak je žargonski rečeno veliki kalibar i biće bokser velikih dometa. Ovo je najveći uspeh u istoriji Lebanskog sporta ali mi imamo cilj mnogo više od toga, tako da je ovo početak onoga što ćemo pokazati“ – ističe trener Stanković.\nPosle svoje veoma uspešne karijere Darko Stanković vratio se u rodno Lebane, osnovao Bokserski klub Radan i počeo trenersku karijeru. Kao takmičar bio je prvak Srbije, dugogodišnji reprezentativac, nastupao za BK Jugboksing, kod trenera Bratislava Pešića, BK Dubočica kod Božidara Arsića a poslednje 3 godine proveo u BK Cip u Beogradu.\n„Svim trenerima dugujem zahvalnost jer od svakog sam naučio po nešto, posebno od Ljubiše Ignjatovića Cupe i Bokserskog kluba Cip koji ima posebno mesto u mom srcu. O ozbiljnosti rada sa Cupom govori rang lista na box meču gde zauzimam prvo mesto u kruzer kategoriji među srpskim bokserima. Osnovao sam Bokserski klub Radan i želja mi je da svoje znanje prenesem deci koja i te kako imaju talenta za ovaj sport a veliku zahvalnost dugujem i lokalnom rukovodstvu opštine Lebane, na čelu sa predsednikom Ivanom Bogdanovićem, koji su imali sluha i od kojih imam nesebičnu podršku“- kaže Stanković.\nLeskovčanin „pao“ sa 39 grama marihuane


Magazin START - U narednoj godini RS bi se mogla zadužiti za novih oko 680 miliona KM\nBANJA LUKA, 5. dec 2017\nRepublika Srpska (RS) će se u narednoj godini dugoročno zadužiti u maksimalnom iznosu do 477 miliona KM, dok je kratkoročno zaduženje trebalo da bude oko 207,2 miliona KM.\nOdluke o ova dva vida zaduživanja entitetska vlada je uputila na usvajanje Narodnoj skupštini RS-a, koja bi o njima trebalo da se izjasni na sjednici zakazanoj za 12. decembar.\nU Vladinoj odluci se navodi da stanje ukupnog duga RS-a na dan 31. oktobar 2017. godine, prema preliminarnim podacima, iznosi pet milijardi i 410,2 miliona KM, a ukupnog duga koji podliježe zakonskom ograničenju pet milijardi i 364,14 miliona KM ili 53,19 posto procijenjenog BDP-a za 2017. godinu (procijenjeni iznos BDP-a za 2017. godinu iznosi deset milijardi i 84 miliona KM).\nTvrdi se i da stanje javnog duga RS-a, koji podliježe zakonskom ograničenju, na dan 31. oktobar ove godine, prema preliminarnim podacima, iznosi četiri milijarde i 246,07 miliona KM (42,11 posto BDP-a).\nKada je u pitanju dugoročno zaduživanje, navedeno je da se ta sredstva mogu pribaviti kreditnim zaduženjem kod Međunarodnog monetarnog fonda, Svjetske banke, zatim kod domaćih i inostranih kreditora, i emisijama dugoročnih hartija od vrijednosti na domaćem i međunarodnom finansijskom tržištu.\nKao jedan od modela finansiranja Vlada RS-a ostavlja mogućnost i da prvi put izvrši emisiju obveznica na međunarodno finansijsko tržište.\nNaglašava se i da maksimalan iznos stanja kratkoročnog duga u 2018. godini ne može biti veći od osam posto redovnih prihoda ostvarenih u prethodnoj fiskalnoj godini, što prema usvojenom Budžetu RS-a za 2017. godinu iznosi 207,29 miliona KM.\nMeđutim, maksimalan iznos kratkoročnog duga u 2018. godini je trenutno samo okvirni podatak, jer u ovom trenutku ne postoje podaci o izvršenju domaćih prihoda za cijelu ovu godinu. Ostvareni redovni prihodi, do 30. septembra 2017. godine, iznose milijardu i 917,16 miliona KM, navodi se u Vladinoj odluci.


TotalCar.rs » BMW gradi “i5” i “i7” kao konkurenciju Tesli\n0 komentara 6515 pregleda\nTesla “model S” i dalje predstavlja sam vrh industrije električnih automobila, ali BMW ubrzano radi na konkurenciji kalifornijskoj firmi, a kako navode najnovije glasine, modeli koje se razvijaju u ovu svrhu će nositi naziv “i5” i “i7”.\nNovi modeli će najverovatnije koristiti platformu “serije 5” i električni pogon, a s obzirom kome konkurišu, očekuje se luksuzni enterijer, odlična dinamika i vrhunski električni pogonski sistem visokog dometa.\nAko je verovati glasinama, električni sistem koji se razvija ima 544KS, više od Tesla “model S P85”, ali manje od “P85D” koji ima pogon na svim točkovima i dupli motor sa ukupno 691KS.\nMeđutim, izgleda da sistem ipak neće u potpunosti biti električan. Kao i “i8” model, novi automobili će bit opremljeni benzinskim motorom koji će nadoknađivati za sada ne toliko impresivan domet od 130km.


(Zlo)upotreba nacionalne frekvencije - Evropska opservatorija za novinarstvo - EJO\n(Zlo)upotreba nacionalne frekvencije\n29. јула 2013. • Etika i kvalitet • by Milica Jevtic\nNije prvi put da se jedna nacionalna frekvencija koristi za lični obračun. Ali se postavlja pitanje kada će biti poslednji.\nDanima traje obračun vlasnika Televizije Pink Željka Mitrovića i lista Blic inicirani napisima u dnevnom listu o tragediji koja je nastala kada je Mitorvićev sin kolima usmrtio sedamnaestogodišnju devojku. Polutabloid Blic nekoliko dana objavljivao je informacije o nesreći, što je manir ovog lista kada je o takvim događajima reč. Vlasnik Pinka „odgovorio je“ na izveštavanje, čitajući saopštenja Kolegijuma u svim informativnim emisijama svoje televizije, u kojima grubo vređa glavnog urednika Bica Veselina Simonovića. U ovom tekstu neće biti osvrta na hronologiju i eksplicitno na tekst saopštenja, već će pokušati da se odgovori na pitanje da li je nacionana frekvencija zloupotrebljena i ko je morao da reaguje.\nKomentarišući mogućnost zlupotrebe frekvencije, istraživač i naučni satradnik Instituta društvenih nauka dr Jovanka Matić rekla je za Radio Slobodnu Evropu da smo izraz „zloupotreba frekvencije“ – uobičajili.\n„To je opšti izraz za zlupotrebu ovlašćenja, koje ima vlasnik Pink televizije. On nema pravo da se meša u uređivačku politiku, jer po pravilu televiziju uređuje kolegijum. Odonsno, svaka garnitura je samostana i ne bi trebalo da zavisi od vlasnika, što ovde nije slučaj. Sa druge strane, problem je i novinara koji to dozvoljavaju“, rekla je Matićeva.\nNa pitanje da li RRA blagonaklono gleda na ovakve istupe, Matićeva odgovara da to nije prvi put.\n„RRA je jedna slaba institucija. U našoj državi ona ima ovlašćenja, ali ih retko ih koristi i nekoliko puta je zakazala kada je reč o Televiziji Pink, čak i kada je bilo reči o kršenju civilizacijskih normi. RRA u suštini nikada nije htela da ulazi u sukob sa Mitrovićem“, objašnjava Matićeva.\nPredsednik Saveta RRA vladika Porfirije nije mogao da navede za šta je sve kažnjavan Pink, ali je u izjavi RSE istakao da nije tačno da ta institucija deluje selektivno.\n„Oni koji prozivaju RRA već su doneli odluku da je zakon povređen. RRA mora da poštuje zakonske procedure, naša služba je uočila to što se događa na Pinku i pokrenula zahtev za izjašnenjenje Televiziji Pink. Tek kada se razmotri to što Pink emituje i što kaže i to na šta se žale ti koji se žale, službe za monitoring i pravna sužba će videti da li je povređen zakon“, objašnjava vladika Pofrifije.\nNezavisno udruženje novinara Srbije upozorilo je da je „nedopustivo ponašanje Televizije Pink koja je u svojoj centralnoj informativnoj emisiji objavila niz najprimitivnijih uvreda na račun glavnog urednika Blica” . “Televizija Pink je objavila zahtev izvesne fejsbuk grupe koja predlaže da se “Blic” preimenuje u “smrdljive novine” a Veselin Simonović vredja na način još nezabeležen u srpskim medijima”, ističe se u saopštenju NUNS-a. To novinarsko udruženje poziva Savet RRA i ostale nadležne institucije da reaguju u skladu sa zakonom i spreče Mitrovića da zloupotrebljava nacionalnu frekvenciju.\nSličan stav ima i UNS – predsednik Izvršnog odbora tog novinarskog udruženja Petar Jeremić rekao je da je reč o još jednoj zloupotrebi slobode informisanja na TV „Pink“ jer su i ranije vodili privatne kampanje protiv raznih osoba i institucija. “Tako nešto je nespojivo sa kodeksom novinara Srbije. Svi novinari su dužni da poštuju taj kodeks. Ukoliko se to emituje na kanalu koji ima nacionalnu frekvenciju, RRA bi morala da reaguje”, rekao je Jeremić za “Blic” .\nDok se čeka odgovor RRA i eventualna reakcija, podsećamo da smo više puta na ovom portalu objavljivali tekstove o neophodnosti poštovanja zakona kojim se regulišu nacionalne frekvencije i vlasništvo u medijima. Ovo, da podsetimo, nije prvi put da se Mitorvić preko svoje televizije obraća neistomišljenicima – ovoj kampanji prethodio je i „rat“ sa gradonačelnikom Beograda Draganom Đilasom, koji je bio istog intenziteta i sličnog rečnika. U javnosti je poznat i obračun sa državom Hrvatskom, zbog toga što mu je na teritoriji te zemlje zaplenjena jahta. Pink je bio i oglasna tabla za unutartelevizijski rat – Mitorivć je saopštenja pisao i čitao u svojim centralnoinformativnim emisijama i u trenutku kada se obračunavao sa delom svog kolektiva koga je optužio da ga truju.\nTags:Blic, nacionalna frekvencija, optužbe i klevete, RRA, TV Pink\n» Etika i kvalitet » (Zlo)upotreba nacionalne frekvencije\nKraj zablude o čitanosti novina\nEvolucija medijskog multitaskinga


29.09.2020 u 20:24\nAsanž bi mogao da završi u najozloglašenijem zatvoru Americi\nLONDON - Osnivač Vikiliksa Džulijan Asanž verovatno će biti poslat u savezni zatvor Supermaks u Koloradu ako bude izručen Sjedinjenim Državama i osuđen za špijunažu, izjavila je pred britanskim sudom bivša upravnica Kazneno-popravnog centra Metropoliten u Njujorku Morin Bejird. Ona je, svedočeći na sudu koji odlučuje o Asanžovom izručenju SAD, rekla da bi on morao da „umire” da bi izašao iz verovatno najozloglašenijeg zatvora u Sjedinjenim Državama. Američki tužioci podigli su optužnice protiv 49-godišnjeg Australijanca u 18 tačaka zbog objavljivanja tajnih državnih dokumenata, za koje je zaprećena maksimalna kazna od 175 godina zatvora. U junu je Ministarstvo pravde SAD proširilo optužnicu protiv Asanža u kojoj je navedeno da je bio u zaveri s pripadnicima hakerske grupe i da je\n17.09.2020 u 21:01\nLONDON - Američki stručnjak za ustavno pravo izjavio je da su Sjedinjene Države podigle optužnicu protiv osnivača „Vikiliksa” Džulijana Asanža po „veoma širokom” špijunskom zakonu koji se u prošlosti koristio za politički motivisane tužbe. Govoreći u londonskom sudu na saslušanju o Asanžovom izručenju SAD, pravnik za ljudska prava Keri Šenkman nazvao je vekovima star Zakon o špijunaži „jednim od najspornijih zakona u Sjedinjenim Državama”. Američki tužilaštvo tereti Asanža prema 18 tačaka za špijunažu i zloupotrebu računara nakon što je „Vikiliks” pre deset godina objavio tajne dokumente Oružanih snaga SAD. Te optužbe predviđaju kaznu od 175 godina zatvora, prenosi Beta. Asanžovi branioci tvrde da on kao novinar ima pravo ;na zaštitu na osnovu prvog amandmana američkog ustava,


Fudbal: Super liga Srbije 2020/21, 28. kolo - Dan u Beogradu\nNaslovna » Izlasci » Sport » Fudbal: Super liga Srbije 2020/21, 28. kolo\nAh Neša 19. mart 2021. Sport, TV i online program 1 komentar\nPoslednji meč subotnjeg programa u okviru 28. kola igra se u Beogradu gde domaća Crvena zvezda dočekuje goste iz Lučana, ekipu Mladosti. Crveno-beli ne posustaju u borbi za novi šampionski pehar, imaju ulogu apsolutnog favorita, ali su Lučanci ekipa koja ima kvalitet da odigra otvoren meč i da pokuša da napravi iznenađenje.\nDomaćini su tokom aktuelne sezone zabeležili dvadeset pet pobeda i dva remija, pa sa 77 bodova na svom kontu trenutno zauzimaju 1. mesto na tabeli. U prethodnom kolu su kao gosti savladali ekipu Voždovca, a rezultat je bio 1:4. Gosti su tokom aktuelne sezone zabeležili osam pobeda, uz devet remija i deset poraza, pa sa 33 boda na svom kontu trenutno zauzimaju 12. mesto na tabeli. U prethodnom kolu su kao domaćini podelili bodove sa ekipom Metalca, a rezultat je bio 1:1. Prethodni duel ovih rivala odigran u prvom delu sezone u Lučanima završen je pobedom ekipe Crvene zvezde, a rezultat je bio 0:4.\nNa Banjicu dolazi šestoplasirana ekipa, pa će „građevinari“ imati još jedan teži zadatak da osvoje bod ili tri u pokušaju da se domognu 14. mesta na tabeli koje je van zone ispadanja iz lige. Obe ekipe su remizirale u prošlom kolu, pa se očekuje borbena utakmica.\nMetalac – Napredak… 18.00\nOFK Bačka – Partizan… 15.00\nRadnički – Voždovac… 15.00\nSpartak ŽK – TSC… 15.00\nZlatibor – Javor-Matis… 15.00\nCrvena zvezda – Mladost… 19.00\nRad – Radnik… 15.00\nVojvodina – Inđija… 15.00\nPrethodni Da li znate… da će u Srbiji biti osnovan Institut za veštačku inteligenciju\nSledeći Kreativni centar: Zlatko Vasić – Kovčeg za bostan (edicija „Gusar Dobrica“)\n19. марта 2021. at 11:43\nBarem se nesto desava za ovo vreme kad nicega nema